**„ТРОЛЕЙБУСЕН ТРАНСПОРТ” EООД, ГР. ХАСКОВО**

**Одобрявам:…………………………..**

**АЛБЕН МАНДЖУКОВ**

**Управител на „ТРОЛЕЙБУСЕН ТРАНСПОРТ” EООД, ГР. ХАСКОВО**

ДОКУМЕНТАЦИЯ

ЗА

УЧАСТИЕ В ОТКРИТА ПРОЦЕДУРА

ЗА ВЪЗЛАГАНЕ НА ОБЩЕСТВЕНА ПОРЪЧКА

С ПРЕДМЕТ:

***„Доставка на електрически автобуси с необходимото диагностично оборудване и доставка и монтаж на зарядни станции за електробуси ”***

гр. Хасково ,2020 г.

**съдържание:**

**Раздел I** ОПИСАНИЕ НА ОБЩЕСТВЕНАТА ПОРЪЧКА

**Раздел II** ТЕХНИЧЕСКА СПЕЦИФИКАЦИЯ

**Раздел IІI** уСЛОВИЯ ЗА УЧАСТИЕ В ОБЩЕСТВЕНАТА ПОРЪЧКА

**Раздел IV** УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

**Раздел V** НЕОБХОДИМИ ДОКУМЕНТИ. ОБРАЗЦИ

***Образец № 1*** - Опис на представените документи;

***Образец № 2*** – Стандартен образец на единния европейски документ за обществени поръчки - ЕЕДОП;

***Образец № 3*** - Списък на всички задължени лица по чл. 54, ал. 2 от Закона за обществените поръчки;

***Образец № 4*** *-* Декларация по образец, съгласно чл. 59, ал. 1, т. 3 във връзка с чл. 59, ал. 3 от Закона за мерките срещу изпирането на пари;

***Образец № 5*** *-* Декларация по образец, съгласно чл. 42, ал. 2, т. 2 от Закона за мерките срещу изпирането на пари;

***Образец № 6*** - Техническо предложение;

***Образец № 6.1.*** - Предложение за изпълнение на поръчката;

***Образец № 6.2.*** - Енергийни и емисионни разходи през целия експлоатационен живот на предлаганите електрически автобуси;

***Образец № 6.3.*** - Техническа спецификация на предлаганите автобуси;

***Образец № 6.4.*** - График за изпълнение на доставките;

***Образец № 7* –** Декларация за конфиденциалност по чл. 102, ал. 1 от ЗОП;

***Образец № 8*** - Ценово предложение;

***Образец № 9*** – Образец на банкова гаранция за изпълнение.

**Раздел VI** РАЗГЛЕЖДАНЕ НА ОФЕРТИТЕ. КРИТЕРИЙ ЗА ВЪЗЛАГАНЕ. МЕТОДИКА ЗА ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ

**Раздел VІI** СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ГАРАНЦИИ. условия за плащАне

**Раздел VІІI** ДОПЪЛНИТЕЛНА ИНФОРМАЦИЯ, СВЪРЗАНА С УЧАСТИЕ В ПРОЦЕДУРАТА ЗА ВЪЗЛАГАНЕ НА ОБЩЕСТВЕНАТА ПОРЪЧКА

**Раздел ІX** ПРОЕКТ НА ДОГОВОР

**ПРИЛОЖЕНИЯ**

Техническа спецификация

Възложителят предоставя неограничен, пълен, безплатен и пряк достъп чрез електронни средства до документацията за обществената поръчка в официалната си интернет страница – **http://profile.trolei.haskovo.bg/**, раздел „Профил на купувача“/ „**Списък с поръчки**“ / „**Доставка на електрически автобуси с необходимото диагностично оборудване и доставка и монтаж на зарядни станции за електробуси** “

**Раздел I**

**ОПИСАНИЕ НА ОБЩЕСТВЕНАТА ПОРЪЧКА**

**1. Предмет**

С настоящата процедура се възлага обществена поръчка с предмет: **„Доставка на електрически автобуси с необходимото диагностично оборудване и доставка и монтаж на зарядни станции за електробуси ”**:

Настоящата обществена поръчка е свързана с доставка на 5 бр. електрически автобуси и 5 бр. зарядни станции, за нуждите на „Тролейбусен транспорт” EООД, гр. Хасково. Обновяването на автопарка на „Тролейбусен транспорт” EООД, гр. Хасково с 5 броя нови електробуса за нуждите на обществения градски транспорт на Община Хасково ще допринесе за:

* Намаляване на разходите за ел. енергия, с което и намаляването на оперативните разходи на Възложителя;
* Повишена привлекателност на обществения транспорт чрез повишено качество на услугата, възможност за разширяване обхвата на общинската транспортна схема и обслужване на нови градски зони.
* Намаляване времето за пътуване, с подновяване на подвижен състав и очаквано леко увеличение на средната скорост;
* Увеличаване сигурността и комфорта на пътниците ползващи градския транспорт;
* Подобряване качеството и безопасността на транспортната услуга, както и нейната надеждност.

**Проект** **"Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт“**

Изпълнението на проекта ще допринесе за модернизиране и развитие на устойчив градски транспорт на гр. Хасково, посредством инвестиции в подновяване на подвижния състав на градския транспорт с екологични транспортни средства, които ще окажат положително въздействие върху качеството на атмосферния въздух и обслужването на пътниците.

Основните дейности по проекта обхващат управление на проекта, мерки за информация и комуникация, подготовка и провеждане на обществени поръчки за избор на изпълнители, осигуряване на необходимата инфраструктура за експлоатация на новопридобитите превозни средства, доставка на подвижен състав и зарядни станции, оптимизиране на експлоатацията на новопридобитите превозни средства.

**ОПИСАНИЕ НА ДЕЙНОСТИТЕ ВКЛЮЧЕНИ В ОБЩЕСТВЕНАТА ПОРЪЧКА:**

**Изпълнението на предмета на поръчката предвижда доставка на 5 (пет) бр. електрически автобуси с необходимото диагностично оборудване, 5 (пет) бр. бавнозарядни станции и един брой бързозарядна станция за електробусите, както следва:**

1.1. Тип на превозното средство: новопроизведени, в серийно производство (неограничена серия), нископодови, единични /соло/ (12м), градски автобуси, с две оси, категория М3, клас I, отговарящи на изискванията по отношение на автобусите, определени в Регламент (ЕО) № 661/2009 или Правило на ИКЕ на ООН № 107. Участниците следва да предложат автобуси, които да притежават сертификат за ЕО одобряване на типа на превозно средство, издаден от компетентен орган по одобряване, в съответствие с Директива 2007/46/ЕО или Наредба № 60 от 24.04.2009 г. на министъра на транспорта за одобряване на типа на нови моторни превозни средства и техните ремаркета. Участниците, които не са производители, трябва да са оторизирани от производителя на автобусите и на зарядните станции с права за търговия / дистрибуция с обхват, включващ територията на Република България, което се удостоверява с представяне на оторизационно писмо или друг документ, от който да е видна оторизацията на участника от производителя със съответните права.

1.2. Минимален срок за доставката електрическите автобуси и допълнителното оборудване е 5 месеца, съответно максимален срок – 15 месеца от получаване на писмена заявка от Възложителя (**осигуряване на финансиране на основание чл.114 от Закона за обществените поръчки**), до завършване на доставката и монтажа на машините и оборудването.

2. Схема на компановката на превозните средства: вагонна.

3. Гаранционен срок:

- за автобуса, включително силовите агрегати и монтираното електронно оборудване: минимум 24 (двадесет и четири) месеца ;

- за антикорозионното покритие и хидроизолацията: минимум 96 (деветдесет и шест) месеца;

- за тяговата акумулаторна батерия: минимум 96 (деветдесет и шест) месеца;

- за зарядните станции: минимум 24 (двадесет и четири) месеца.

Гаранционният срок трябва да обхваща всички материални дефекти на компоненти за целия автобус със силовото предаване, зарядните станции и електронното оборудване, които не са консумативи, необходими за поддръжка по нормално им износване. Ако дадена част прояви дефект в рамките на договорения период за гаранция, същата следва да бъде подменена за сметка на изпълнителя в рамките на сроковете за гаранционно обслужване по части и агрегати.

Към своето Предложение за изпълнение, участникът следва да приложи Документ описващ пълните условия и обхвата на гаранцията, както и пълен списък на консумативи, необходими за поддръжка по нормалноизносване на автобуса, изключени от обхвата на гаранцията. Аналогичен списък на консумативи, участникът трябва да представи и за зарядните станции. Участникът да декларира към офертата си, че не по-късно от шест месеца преди изтичане на гаранционния срок, следва да проведе опреснително обучение за поддръжка и експлоатация на доставените електрически автобуси и прилежащите зарядни станции за своя сметка.

3.1. Гаранционна поддръжка през периода на гаранционният срок предложен от участника:

- Избраният за изпълнител участник следва да има или да е осигурил ползването на оторизиран от производителя сервиз с необходимия капацитет и кадрова обезпеченост за комплексно гаранционно поддържане на автобусите, включително и за ремонт на основните им агрегати и системи, както и на всички части на автобусите и зарядните станции, които попадат в обхвата на гаранцията. Изискванията към оторизирания сервиз са поставени с цел да гарантират на Възложителя, че избраният изпълнител ще може да поддържа гаранционно всички доставени от производителя автобуси и зарядни станции. Доставката и подмяната на консумативите, както и периодичните обслужвания, съгласно предписанията на завода производител, не са включени в предмета на настоящата поръчка.

- Оторизираният от производителя сервиз трябва да разполага с необходимия брой технически лица, които да могат реално да извършват комплексното гаранционно поддържане на автобусите и зарядните станции, включително ремонта на основните им агрегати и системи, както и на всички части, които попадат в обхвата на гаранцията, в сроковете посочени в т. 3.2 от настоящата техническа спецификация.

*Забележка :*

*Доказване на обстоятелствата по т.3.1 става с документи, включително чрез представяне на оторизациите и  капацитета на сервиза, както и квалификацията на техническите лица, при подаване на офертата.*

3.2. Гарантирани максимални срокове за отстраняване на установени неизправности при гаранционното обслужване по части и агрегати, както следва:

- за автобуса - до 72 часа от установяване на неизправността и уведомяване на доставчика ;

- за шаси, преден и заден мост - до 20 календарни дни ;

- за тяговия електродвигател и редуктора - до 30 календарни дни ;

- за зарядните станции - до 72 часа;

- за елементи и системи от електронното оборудване – до 72 часа.

3.3 При установяване на обективна необходимост от време за отстраняване на установената неизправност, надвишаващо максималния срок съгласно т. 3.2, Доставчикът и Възложителят подписват двустранно споразумение.

4. Габарити:

- Дължина: 12 000 mm (± 1000 mm);

- Ширина: 2 500 mm (± 50 mm) без да се включват външните огледала за обратно виждане;

- Височина: максимум 3500 mm (с климатичната система);

- Брой оси: 2

5. Маса и натоварване по оси :

- съгласно изискванията на Директива 96/53/ЕО и Регламент (ЕО) № 661/2009, Регламент на Комисията (ЕС) № 1230/2012, Директива 97/27/ЕО;

- допустима максимална маса, съгласно чл.6, ал. 1, т.7, б. „а“ от Наредба №11/ 03.07.2001 г. – 19,5 t ;

- допустимо максимално натоварване на единична задвижваща ос - съгласно чл.7, ал. 1, т.4, б. „б“ от Наредба №11/ 03.07.2001 г. – 11,5 t;

- допустимо максимално натоварване на единична незадвижваща ос - съгласно чл.7, ал. 1, т.1 от Наредба №11/ 03.07.2001 г. – 10 t.

6. Каросерия: Самоносеща конструкция, която да е хидро и корозионно защитена, така че да бъде гарантирана за минимум 8 години експлоатация.

Да се представи описание на вложените материали и на метода за антикорозионна защита.

7. Пътническо отделение (салон): всички надписи да са на български и английски езици.

Схемата на пиктограмите и надписите – по вид, дизайн и разположение да бъде уточнена допълнително с Възложителя.

8.1 Височина на пода - нископодова конструкция с височина на входните стъпала при вратите - не повече от 340 мм, измерена при спрял автобус без пътници и без използване на система за накланяне на автобуса.

Височината да бъде съобразена с изградената инфраструктура на автобусните линии в гр. Хасково (височина на перона за пътници – 280 мм).

8.2. Под:

- противохлъзгащо покритие (мин. 2,0 mm дебелина), позволяващо машинно почистване под и около седалките. Да се даде описание на противохлъзгащото покритие и да се приложат сертификати към офертата, отговарящи на европейските норми.

- платформата да е плоска, защитена с алуминиеви (пластмасови) ленти или по друг подходящ начин за защита от нараняване;

- Конкретният десен на подовото покрити ще бъде уточнен с Възложителя при подписване на договор на база предоставен от участника с офертата цветен каталог.

9.1. Седящи места (без водача): Минимум 24 бр.

9.2. Седалки:

- пластмасови с тапицерия, усилени с оребряване отдолу, ергономични; да са устойчиви на износване, замърсяване и унищожаване;

- дизайна и закрепването на седалките, както и плата на тапицерията, ще се уточни с възложителя преди подписване на договора.

10. Общ брой места (седящи и правостоящи без водача): минимум 80 бр.

11. Обособено място за колички за трудно подвижни лица и за детски колички: оборудвано съгласно изискванията по отношение на автобусите, определени в Регламент (ЕО) № 661/2009 или Правило на ИКЕ на ООН № 107.

12. Врати за пътници:

* 3 (три) броя двукрили (2+2+2) обслужващи врати, които да се отварят навътре или навън . Вратите да са разположени от дясната страна по посока на движението, с широчина на светлия отвор не по-малко от 1 200 мм;
* автоматично управление, осигуряващо сигурно затваряне и отваряне на вратите, както и блокировка, непозволяваща потегляне при незатворени врати. При съпротивление върху тях от 150 N, да осигуряват връщане в изходно положение съгласно изискванията по отношение на автобусите, определени в Регламент (ЕО) № 661/2009 или Правило на ИКЕ на ООН № 107. Вратите да са с монтирана арматура за захващане;
* наличие на автоматичен заключващ механизъм, предотвратяващ принудително отваряне на вратите от пътниците, когато автобусът е в движение;
* наличие на звуков и светлинен сигнал при затваряне на вратите;
* втората врата да е оборудвана с механична рампа за качване на колички за трудноподвижни лица, както и да осигурява свободно качване и сваляне на детски колички и да отговаря на изискванията за ръчна рампа, определени в Регламент (ЕО) № 661/2009 или Правило на ИКЕ на ООН № 107. Да издържа най-малко 300 kg;
* всички врати на автобуса, както и капаците на двигателя и акумулаторното отделение да имат възможност за самостоятелно им заключване;
* стъклата на крилата на първа врата да са защитени против запотяване и замръзване (отопляеми с двойно остъкляване или обдухване или друга защита).

13. Дръжки:

* наличие на кръгла арматура (вертикална и хоризонтална) за захващане от пътниците, хоризонталните части да са оборудвани с висящи ръкохватки;
* наличие на най-малко 3 „стоп” бутона, монтирани на вертикалната арматура на достъпни места до всяка врата;
* пространството за майки с малки деца в колички или колички за трудноподвижни пътници да е оборудвано със съответните подходящи ръкохватки и обезопасителни колани, както и със „стоп” бутон.

14. Прозорци:

* да отговарят на изискванията по отношение на безопасните стъкла, определени в Регламент (ЕО) № 661/2009, Правило на ИКЕ на ООН № 43;
* всички прозорци от ляво и дясно да са частично отваряеми в горната си част. Допустимо е изключение при минимална част от тях, ако това противоречи на конструктивни особености на автобуса. В отворено състояние на прозорците, да се осигурява нормална вентилация в салона. Всички прозорци да са тонирани и монтирани за каросерията чрез залепване (монтирани чрез гумено уплътнение не се приемат);
* аварийните изходи да са маркирани и оборудвани с чукчета.

15. Кабина за водача:

* полуотворена или затворена с прозрачна задна и със странична преграда;
* обособено място за продажба на билети;
* седалка: ергономична, регулируема според тежестта на водача;
* регулируем волан по височина и наклон;
* надписите на арматурното табло и в кабината да бъдат на български език;
* слънцезащитен сенник: един отпред и един от лявата страна;
* предното стъкло да е тонирано, едносекционно (да не е вертикално разделено на 2 части), монтирано чрез залепване (монтиране чрез гумено уплътнение не се приема) и да отговаря на изискванията по отношение на безопасните стъкла, определени в Регламент (ЕО) № 661/2009, Правило на ИКЕ на ООН № 43;
* наличие на електрически чистачки на предното стъкло;
* наличие на система за измиване на предното стъкло, система за обдухване против замръзване и запотяване;
* отваряем страничен прозорец;
* защита от изпотяване и замръзване на страничното стъкло до водача посредством електрическо отопление или обдухване или друга защита;
* наличие на 12V извод в кабината;
* тахограф - цифров (за двама шофьори в 1 ден);
* наличие на закачалка за дрехи и отделение за вещи;
* наличие на радио с USB порт за включване на външно устройство.

16. Осветление в салона за пътници: LED или еквивалентен вид осветление с ниска консумация, на самостоятелни серии, с добра осветеност на вратите.

17. Вентилация:

* кабината за водача и пътническия салон да са със самостоятелни вентилации;

18. Климатизация и отопление:

* превозното средство (кабината за водача и пътническия салон) да е напълно климатизирано и отоплено и да осигурява достигане на зададената температура до 30 минути при първоначално включване ;
* климатичната и отоплителна система да осигурява температура в салона до минимум +15оС при външна температура минус 25оС при отопление и до минимум +25 оС при външна температура плюс 45 оС при охлаждане;
* с цел минимална енергийна консумация, системата да е оборудвана с термопомпа /или еквивалент/.

19. Допустими нива на шума отвън:

* Нива на шума отвън: Допустимо ниво на шум съгласно Директива 2007/34/ЕО

20. Двигател:

* Електрически двигател,
* Задвижване с карданен вал и диференциал;.
* Максимална нетна (ефективна) мощност: не по-малко от 220 kW и максимална 30-минутна мощност не по-малко от 150 kW (съгласно Правило на ИКЕ на ООН № 85) Да се приложи към офертата, сертификат, отговарящ на европейските норми доказващ конкретните параметри.
* „Старт”/„Стоп” бутон (за стартиране и спиране на двигателя) на арматурното табло;
* ниво на безопасност – мин. IP67 съгласно международния стандарт IEC 60529 или еквивалент. Да се приложат към офертата, сертификати, отговарящи на европейските норми съгласно Правило на ИКЕ на ООН № 85.
* Максимална енергийна консумация на е-автобуса: не повече от 1.00 kWh/km (Забележка: Разходът на енергия в kWh/km се определя съгласно условията и тестове за изпитване SORT-2, съгласно методиката по E-SORT) \*Лабораторията, издател на сертификата по SORT-2, съгласно методиката по Е-SORT или еквивалентна на нея, следва да притежава сертификат ISO/IEC 17025:2017 (Общи изисквания за компетентността на лаборатории за изпитване и калибриране) или еквивалент, който следва да бъде приложен към офертата, отговарящ на изискванията на Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор
* Да е налична автоматична система за гасене на пожар (да се опише);
* Максимални допустими стойности на емисии, съгласно чл. 47, ал. 5 и 6 от ЗОП, във връзка с чл. 149, ал . 1 от ЗДвП, както следва: Въглероден диоксид (CO2) ≤ 0,1 Емисии на азотни оксиди (NOx), неметанови въглеводороди (NMHC) и прахови частици ≤ 0,1

21. Система за смазване: автоматизирана централна система за смазване.

22. Охладителна система: всички компоненти и материали (маркучи за свързване, резервоари за охладителна течност и др.), които се използват в охладителната система, да са от корозионно устойчиви материали.

23. Тягова батерия:

- Капацитет от не по-малко от 320 kWh (да отговаря на нормите посочени в Правило на ИКЕ на ООН № 100). Да се приложи към офертата, сертификатът, доказващ конкретния параметър.

- капацитет – осигуряващ пробег от най-малко 260 км на ден след 1 брой бавно нощно зареждане /**< 4 ч.**/ до 100% (до максимално ниво SOCm\*, измерен по SORT-2, съгласно методиката по Е-SORT или еквивалентна на нея)/ и едно бързо дневно зареждане.

\*Съгласно E-SORT, SOCm [kWh] се дефинира като максимално ниво на заряд на батерията, достигнато при автоматичното изключване на зарядната станция, поради завършване на процеса. Пробегът след заряд до максимално ниво SOCm, съответства на **d**i max [km], като се взема предвид този от представените цикли по методиката на Е- SORT и SORT-2 или по друг еквивалентен метод, при който стойността на **d**i max е **най-малка ;**

\*Лабораторията, издател на сертификата по SORT-2, съгласно методиката по Е-SORT или еквивалентна на нея, следва да притежава сертификат ISO/IEC 17025:2017 (Общи изисквания за компетентността на лаборатории за изпитване и калибриране) или еквивалент, който следва да бъде приложен към офертата, отговарящ на изискванията на Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти.

- ниво на безопасност – мин. IP67 съгласно международния стандарт IEC 60529 или еквивалентен (*Забележка*: да се приложат сертификати към офертата, отговарящи на европейските норми).

- модулен тип (с възможност за подмяна на отделни елементи/пакети).

24. Пневматична система:

- да е изградена от некорозионни материали (пневматичните маркучи, тръбите и др.);

- системата да притежава изсушител на въздух и автоматичен сепаратор на конденз;

- наличие на тестови изходи за проверка и поддръжка на пневматичната система.

25. Теглене (дърпане): наличие на теглич отпред и отзад за теглене от друго превозно средство по отношение на тегличите, определени в Регламент (ЕС) № 1005/2010 на Комисията от 8 ноември 2010 г. за прилагане на Регламент (ЕО) № 661/2009.

26. Окачване: на въздушни възглавници, с възможност за допълнително накланяне надясно в спряло състояние (на спирките).

27. Кормилна уредба с ляво управление:

- да отговаря на изискванията по отношение на кормилните уредби, определени в Регламент (ЕО) № 661/2009 или Правило на ИКЕ на ООН № 79;

- с хидроусилвател;

28. Спирачна система:

- да отговаря на изискванията по отношение на спирането, определени в Регламент (ЕО) № 661/2009 или Правило на ИКЕ на ООН № 13;

- пневматична, с електронно управление с дискови спирачни механизми с вътрешно въздушно охлаждане на всички колела с автоматично регулиране и датчици за състоянието на накладките (с дискове на всички колела с автоматично регулиране);

- независима с двуконтурни спирачни механизми;

- налични антиблокираща спирачна система (ABS или еквивалент) и система за контрол на теглителната сила (ASR или еквивалент);

- наличие на система за контрол на стабилността (ESP или еквивалент);

- спирачна функция на тяговия електродвигател с рекуперация на енергията;

- резервна (паркинг) спирачка, с ефективност на спирачните устройства при наклон минимум до 15 % надолу или нагоре ;

- наличие на алармен сигнал при движение на заден ход;

- наличие на възможност (устройство) в предната част на превозното средство за ръчно отблокиране на спирачната система;

- всички елементи на спирачната система да са корозионно устойчиви отвътре и отвън.

29. Устройства за осветяване и светлинна сигнализация: съгласно изискванията по отношение на монтиране на устройства за осветяване и светлинна сигнализация, определени в Регламент (ЕО) № 661/2009, Правило на ИКЕ на ООН № 48.

- наличие на основни и дневни LED, или еквивалентни, светлини, като последните - с автоматично включване при стартиране на двигателя.

30.1. Електрическа система:

- работно напрежение: 24 V;

- акумулатори – 2 бр. по 12 V;

- прекъсвач на акумулаторите – ръчен.

30.2. Допълнителни изисквания към ел. инсталацията на автобуса:

- възможност за оборудване на превозното средство със системи, осигуряващи функционалност като част от предстоящата за имплементиране градска интегрирана система за контрол и управление на трафика в гр. Хасково, както следва:

\* GPS-позициониране и двустранна комуникация с диспечерски център, система за електронно таксуване с 3 валидатора и шофьорска конзола, система за приоритет, система за информация на пътниците в реално време чрез информационен(-и) дисплей(-и) и аудио информация, допълнителна аудиосистема за комуникация на водача с диспечерския център, паник бутон и възможност за свързване към изградена в бъдеще системата за видеонаблюдение.

\* автобусът да разполага с изводи на 12V при ток не по-малко от 20А;

\* всички кабели да бъдат инсталирани в гъвкави тръби, да бъдат масло- и пожароустойчиви, да оперират при температури от -300 до +700, да бъдат устойчиви на механичен натиск, огъване и вибрации, да бъдат нискодимни и безхалогенни.

31. Информационни табла за указване на маршрути:

- електронни с възможност за изписване на цифри и букви на кирилица и латиница;

- осигуряващи информация навън от автобуса:

* + едно отпред с минимум 15 знака, указващо линията и наименованието на маршрута;
	+ едно отстрани от дясно с минимум 15 знака, указващо линията и наименованието на маршрута.
	+ едно отзад, указващо линията с възможност за изписване на минимум 3 (три) цифрови и/или буквени символа.

- осигуряващи информация вътре в автобуса – един 19``TFT дисплей (или еквивалентен като качество и обем на представяната информация и консумацията на енергия) зад шофьорската кабина, предвиден да указва маршрута на автобуса.

Да има осигурена възможност за интеграция със система за информация на пътниците в реално време в автобуса предвид предстоящото имплементиране в масовия градски транспорт в гр. Хасково на интегрирана система за контрол и управление на трафика.

Информационните табла да работят автоматично без команди от водача.

32. Система за видеонаблюдение: Възможност за оборудване на превозното средство със система за видеонаблюдение, позволяваща бъдеща интеграция с други електронни системи в автобуса и предвид предстоящото имплементиране на интегрирана система за контрол и управление на масовия градски транспорт в Хасково.

Системата да включва видеорекордер и мин. 3 IP камери за видеонаблюдение и възможност за съхранение на информацията за минимум 14 дни, както и възможност за наблюдение в реално време (при необходимост).

- Видеорекордер, предназначен за инсталация в превозни средства, да има възможност за работа с 5 IP камери, 2 бр. HDD/SSD и поне 6 стрийма. Да има вграден 3G модем и GPS приемник.

- Мин. 3 бр. 2MP IP камери с вграден обектив f 2 мм. и хоризонтален зрителен ъгъл мин. 132 градуса. Функции на камерата: детекция на лица, / оставен багаж/изчезнал предмет.

- M12 кабели за връзка между видеорекордера и камерите;

- Захранващи кабели

Камерите да бъдат разположени, така че да позволяват наблюдение на:

- в предната част на автобуса за външно наблюдение по посока на движението;

- в пътническия салон, разположени: при кабината на водача за наблюдение на валидиращото устройство при първа врата и наблюдаваща шофьора и в задната част на пътническия салон за наблюдение на вратите и салона.

Изискванията на Възложителя за точното местоположение на камерите ще бъдат предоставени на спечелилия поръчката участник.

Доставчикът да предостави на възложителя приложено към офертата техническа документация за характеристиките на системата, включително марка, модел и описание на комуникационните протоколи.

33. Наличие на високоговоряща система за информационно обслужване на пътниците в салона, свързана към микрофон при водача в шофьорската кабина.

34. Огледала за обратно виждане или други устройства за непряко виждане: съгласно изискванията по отношение на устройствата за непряко виждане, определени в Регламент (ЕО) № 661/2009, Правило на ИКЕ на ООН № 46 или Директива 2003/97/ЕО.

34.1. В случай, че на автобуса са монтирани огледала за обратно виждане, те да отговарят на следните изисквания:

- външни: две - от ляво и от дясно, с подгряване, с възможност за настройване, възможност за сгъване при преминаване през автоматична автомивка;

- външно огледало откъм вратите (от дясно);

- външното рогово огледало откъм вратите (от дясно) да осигурява наблюдение върху периметрите на вратите и до арките на колелата до детска височина.

35. Вътрешни огледала за наблюдение на вратите и салона, осигуряващи видимост на водача към вратите и салона за пътници.

36. Гуми и колела:

- гумите да отговарят на изискванията на Регламент (ЕС) № 458/2011 на Комисията от 12 май 2011 г. за прилагане на Регламент (ЕО) № 661/2009 или на Правило на ИКЕ на ООН № 54 и Правило на ИКЕ на ООН № 117;

- да се използват безкамерни радиални гуми с минимален пробег 120 000 км в нормални градски условия.

- размера на гумите да бъде съобразен с превозното средство, като двата моста на автобуса да бъдат оборудвани с еднакъв размер гуми;

- резервна гума и джанта - за всеки автобус (без да се носи в автобуса);

- джанти – стоманени;

37. Боя:

- тип: подсилена срещу износване при машинно миене, като цвета се уточнява при сключване на договора с възложителя

38. Сигурност:

38.1. Всички маркировки и надписи да са на български и английски езици.

38.2. За всеки автобус да бъде осигурено:

- минимум 2 (два) бр. прахови пожарогасители, мин. 6 kg, лесно достъпни и добре обозначени и автоматична противопожарна система за двигателния отсек;

- аварийните изходи да са добре обозначени и оборудвани с чукчета;

- предупредителен светлоотразителен триъгълник;

- комплект за първа помощ – аптечка, съдържанието на която е съобразено с изискванията на Инструкция №1 / 20.02.2008 г. на Министерството на здравеопазването;

- ограничена максимална скорост на движение до максимум 70 km/h;

- обозначени най-малко 4 точки (лесно достъпни) за повдигане на автобуса;

- обезопасителни ограничители за колелата срещу неконтролируемо потегляне на автобуса - 2 броя.

39. Допълнително оборудване:

39.1. 5 бр. зарядни станции (с марка и модел) за бавно нощно зареждане, осигуряващи възможността за едновременно зареждане на 5-те предлагани автобуса на територията на депо на Възложителя,

- всяка от тях с ефективна мощност, осигуряваща заряд на тягова батерия на един автобус от ниво на заряд SOCw до максимално ниво на заряд SOCm **за по-малко от 4 часа** (съгласно методиката на E-SORT или друга еквивалентна). SOCw [kWh] се дефинира като ниво „предупреждение”, съответстващо на минимално ниво на заряд на батерията, при което предложеният автобус не може да достигне скорост от 30 км/час или се е появил предупредителен сигнал на таблото на водача, а SOCm [kWh] – максимално ниво на заряд на батерията, при което зарядното устройство автоматично се изключва, поради завършване на процеса ;

- работещи на входно напрежение 3x380 VAC при температура на околната среда от -35° до +45° С;

- с ниво на безопасност – мин. IP55 съгласно международния стандарт IEC 60529 или еквивалентен;

- участникът трябва да достави и монтира 5 бр. зарядни станции за бавно нощно зареждане, чиито протокол съответства на европейските стандарти, така че да е изпълнено условието да заредят и балансират всички електробуси до 100 % (до максимално ниво на заряд SOCm) **за по-малко от 4 часа**;

- участникът трябва да достави и монтира и 1 (една) бърза станция за бързо дневно зареждане с **изходяща мощност 150 kW**;

- работещи в напълно автоматичен режим, галванично изолирани и обезопасени;

39.2. Система за наблюдение и диагностика в реално време на всяко превозно средство и зарядна станция. Информацията да бъде надеждно съхранена и достъпна за представители на възложителя.

39.3. Оборудване, софтуер и др., необходими за обслужване, диагностика и ремонт на тяговия електродвигател.

39.4. Оборудване, софтуер и др., необходими за обслужването и ремонта на високоволтовата система и тяговата батерия - (в рамките на регламентираните от производителя).

39.5. Оборудване за диагностика на пневматичните системи.

39.6. Оборудване за диагностика и ремонт на нисковолтовите електрически системи;

39.7. Тестово-диагностичната апаратура с прилежащия към нея софтуер да бъде предоставена на Възложителя (ако е приложимо да бъдат предоставени актуализирани пароли и валидни лицензи).

39.8. Всеки електробус да бъде допълнително оборудван с :

Комплект за аварийни ситуации, включващ (Участникът да посочи марка и модел за отделните компоненти на комплекта):

LED акумулаторен осветителен прибор, ATEX сертифициран за зона 0, с IP67. Чупеща се глава на 0о, 45о и 90о Светлинна индикация в часове и минути на оставащото време на светене. С три режима на сила на светене и време за работа при максимална мощност не по-малко от 4 часа, тегло не повече от 500 гр. Комплект с резервно стъкло и монтирано зарядно устройство. Участникът да предостави с офертата си, ATEX сертификат за зона 0 и доказателство за ниво на защита IP67 и брошура на LED акумулаторния осветителен прибор.

Комбинирани изолирани клещи до 1000V,

Комплект звездо-гаечни ключове с размери от No.6 до No.22 – заключен на подходящо място в шофьорската кабина.

Кутия за инструменти с прикрепен към капака ѝ авариен чук

Апарат за активиране на връзка с дежурен център и извършване на автоматична външна диагностика. Да разполага с основен и сервизен екран за проверка състоянието на готовност на апарата и интегрирани хардуерни бутони. Автономност в режим на готовност не по-малко от 4 години. Ниво на защита IP 66, устойчив на вибрации и удар, доказано с приложен към офертата сертификат/и. Участникът да предостави с офертата си, сертификат за устойчивост на вибрации и удар, доказателство за ниво на защита IP 66 и брошура на апарата за активиране на връзка с дежурен център.

40. Техническа поддръжка: Осигуряване на резервни части: мин. 10 години (след доставката на последния автобус от тази поръчка). Да се приложи списък на най-бързо износващите се части, възли или агрегати, необходими при експлоатацията за гаранционния пробег.

41. Инструкции, схеми и чертежи необходими при доставка:

* мащабни схеми и чертежи с нанесени външни (за автобуса) и вътрешни (за салона) размери, компановка на салона, местоположение на дръжки, бутони, сигнализация, надписи и пиктограми, външни и вътрешни огледала, информационни дисплеи и камери за видеонаблюдение и други (3 комплекта);
* схеми и чертежи на електрическото оборудване и пневматичните системи (3 комплекта);
* ръководство за експлоатация и ежедневно обслужване на български език (за всеки автобус);
* ръководство за оборудването за диагностика (3 бр.);
* ръководство за поддръжка и ремонт на тягов електромотор, редукторна кутия, трансмисия и на другите основни системи (3 бр.);
* ръководство за периодично техническо обслужване на автобус (3 бр.);
* схеми и чертежи на зарядна станция, включително на фундамент за нея и електрическа схема на свързване (3 комплекта);
* ръководство за експлоатация и инструкция за обслужване на зарядна станция на български език (за всеки автобус);
* схема, ръководство и инструкции за обслужване на системата за наблюдение и диагностика в реално време на превозните средства и зарядните станции (3 комплекта);
* пълен каталог за резервни части със съответните каталожни номера за поръчка (3 бр.) включително и на електронен носител;

42. Обучение:

Изпълнителят осигурява за своя сметка подходящо предварително обучение на водачите и персонала на депото, за да се гарантира правилното функциониране и поддръжка на превозните средства. Броят на участниците в обучението е посочен по –долу. Участникът декларира към офертата си, че приема да извърши подходящото предварително обучение на водачи и персонал на депото, съобразно изискванията описани настоящата т.42.

42.1. Обучение по поддръжка, експлоатация и ремонт на електрически автобуси:

- Водачи – 8 /осем/ души;

- Сервизни работници – 2 /двама/ души.

Водачите трябва да бъдат запознати с работата на различните системи в автобуса, с процедурата за заряд на електрическото превозно средство и да бъдат обучени да управляват електрическите автобуси.

Една от главните цели на обучението трябва да бъде изграждане на умения за енергийно ефективно и икономично шофиране на електрическия автобус в градски условия.

Изпълнителят трябва да обучи сервизните работници за извършване на обслужващи и ремонтни дейности, съгласно указанията на производителя. Процесът на обучението трябва да включва функционирането на отделните системи на автобуса, запознаване с предоставените схеми и чертежи и използването на доставеното контролно и тестово оборудване.

Всички обучения трябва да се провеждат на български език.

42.2. Обучение по поддръжка, експлоатация и ремонт на зарядните станции:

- Техници - 2 /двама/ души.

Изпълнителят ще трябва да предостави наръчник за обучение, показващ оперативни процедури за рутинна поддръжка, чертежи с функционален дизайн, както и схеми на части за подмяна.

Обучението на персонала трябва да обхваща:

-Изучаване принципа на работа и функционалните връзки в зарядната станция, както и процедурата по зареждане на електрическия автобус;

-Изучаване на техническото оборудване на станцията и прилежащите и към нея блокови диаграми и връзките между тях;

-Изучаване на софтуера за управление и визуализация, както и всички оперативни настройки за работа с комуникационен модул, архивиране на аларми и запис на параметри;

-Изучаване на техниката на безопасност при експлоатация на станцията от персонала, който я обслужва.

Всички обучения трябва да се провеждат на български език.

***Забележка***: Към настоящия документ е приложена Техническа спецификация.

**2. Обект на настоящата обществена поръчка** по смисъла на чл. 3, ал. 1, т. 2 от ЗОП е **„доставките на стоки“.**

**Основен** **код по СРV номенклатура** – 34000000

**Описание: „Транспортно оборудване и помощни продукти за транспортиране“**

**Доп. код по СРV номенклатура**

34144910, 31158000, 31681500

**Описание: Електрически автобуси, Зареждащи устройства, Устройства за презареждане**

**3.Правно основание за провеждане на процедурата**

Възложителят обявява настоящата процедура за възлагане на обществена поръчка на основание чл. 18, ал. 1, т. 1 и ал. 2, във връзка с чл. 132-133 от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

Настоящата обществена поръчка е **„зелена“** по своята правна същност, тъй като с нея се цели получаването на продукти с намалено въздействие върху околната среда през целия им жизнен цикъл и от там - намаляване на негативното въздействие от общественото потребление върху околната среда и стимулиране на употребата, предлагането и развитието на по-екологични стоки с по-висока „обществена стойност“, повишаване на ефективността и развитие пазара на стоки и услуги по екологосъобразен и социално отговорен начин, като същевременно се насърчават и иновациите. Екологосъобразните критерии са заложени в Техническата спецификация на поръчката и в критериите за възлагане.

**4.Мотиви за избор на процедурата**

Възложителят възлага обществената поръчка, чрез открита процедура по реда на ЗОП, тъй като доставката е на обща стойност **4 800 000,00 лв.** без ДДС, т.е. стойността на поръчката е по праговете определени в чл. 20, ал.1, т.3, б.“б“ от ЗОП за секторни възложители / над 860 000 лв. без ДДС/. Във връзка с горното, Възложителят, като секторен такъв, има право да проведе открита процедура, съобразно одобрените му потребности, съобразявайки се с общата стойност на поръчката.

Процедурата се открива на основание чл. 132-133 от ЗОП във връзка с чл.20, ал.1, т.3, б.“б“ във връзка с чл.18, ал.1, т.1 от ЗОП. Естеството на доставките позволява достатъчно точно да се определят техническите спецификации, не са налице условията за провеждане на състезателен диалог и на процедурите на договаряне, което дава възможност обществената поръчка да бъде възложена по реда на откритата процедура. Предвид стойността на конкретната обществената поръчка, Възложителят прилага предвидените в ЗОП правила за открита процедура, при стриктно спазване на общите разпоредби и основните принципи при възлагането на обществени поръчки. Съгласно чл. 132 от ЗОП, при възлагане на обществени поръчки, секторните възложители могат свободно да избират открита или ограничена процедура. Налице са всички законови основания за провеждането на открита процедура за възлагане на настоящата обществена поръчка, като избраната процедура гарантира в най-висока степен равнопоставеността на участниците, свободната конкуренция, публичността и прозрачността.

**5.Мотиви за неразделянето на поръчката на обособени позиции.**

**Обособени позиции** – Възложителят не е разделил поръчката на обособени позиции, поради факта, че разделянето й е не целесъобразно, тъй като основният предмет на поръчката е доставка на 5 броя нови бързозарядни електробуси, а останалите дейности като: Доставка и монтаж на 5.бр нови зарядни станции, осигуряващи възможността за едновременно зареждане на 5-те предлагани автобуса на територията на депо на Възложителя, всяка от тях с ефективна мощност, осигуряваща заряд на тягова батерия на един автобус от ниво на заряд SOCw до максимално ниво на заряд SOCm **за по-малко от 4 часа** (съгласно методиката на E-SORT или друга еквивалентна) и работещи на входно напрежение трифазно 400 VAC при температура на околната среда от -35° до +45° С, както и доставка и монтаж на 1-на нова бърза станция за бързо дневно зареждане с **изходяща мощност 150 kW**; услуги (за обучение); доставките на оборудване за диагностика и ремонт на електробусите и зарядни станции и резервни части, необходими за поддържане и ремонт на електробусите и зарядни станции, са свързани и произтичат от основният предмет на поръчката и конкретен модел и тип електробус, не биха могли да бъдат разделени от него и не могат да се предлагат самостоятелно.

Обществената поръчка е неделима по своята същност, поради това, че дейностите предмет на поръчката, са технологично обвързани помежду си, тъй като касаят конкретен модел и тип електробус и са обосновани с оглед техническа съвместимост. В тази връзка, с цел качественото изпълнение, дейностите, предмет на поръчката, трябва да бъдат изпълнени от един икономически оператор. Като се съобразява с разпоредбата на чл. 46, ал.1 от ЗОП, възложителят взема мотивирано решение да не разделя поръчката на обособени позиции. Това се обуславя от факта, че всички дейности, които следва да се реализират в рамките на изпълнение на договора, са от такова естество и са взаимосвързани по начин и в степен, които при разделяне на позиции биха довели до съществени затруднения за постигане на желания краен резултат. При разделяне на обособени позиции изпълнението на поръчката прекомерно ще затрудни технически отделните доставчици, поради необходимостта от координация помежду им. Разделянето на обществената поръчка на обособени позиции е нецелесъобразно и би довело до значителни затруднения и осигуряване на по-голям финансов ресурс от възложителя. Това неразделяне не води до нарушаване на принципите на ЗОП, както и не би довело до необосновано предимство или необосновано ограничаване на участието на стопански субекти в обществената поръчка.

При възлагане на обществената поръчка на един доставчик, доставянето на машините и оборудването ще бъде максимално съобразено с техническия капацитет на доставчика и неговия ресурс, необходим за изпълнението на поръчката, в съответствие с изискванията на възложителя. Това от своя страна ще допринесе и до повишаване на качеството и изпълнението в срок на доставките.

**6. Прогнозна стойност на поръчката. Финансиране.**

**6.1.Източник на финансиране:**

Обществената поръчка, изпълнима при условията, описани в настоящите Указания и документацията за участие в процедурата, в рамките на проект **„Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт“,**по Мярка BG16M1OP002-5.004 - Мерки за адресиране на транспорта като източник на замърсяване на атмосферния въздух, Приоритетна ос 5 „Подобряване качеството на атмосферния въздух“, се осъществява с финансовата подкрепа на **Оперативна програма „Околна среда” 2014-2020 г.,** съфинансирана от Европейския съюз чрез Кохезионния фонд и от държавния бюджет на Република България.

Договорът за изпълнение ще се счита за сключен под условие по смисъла на чл. 114 от ЗОП (договор с отложено изпълнение). Плащанията по Договора за изпълнение се осъществяват само и единствено, в случай на одобрено финансиране по проект **„Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт ”,** по Оперативна програма „Околна среда 2014-2020 г.”, Процедура BG 16M1OP 002-5.004 „Мерки за адресиране на транспорта като източник на замърсяване на атмосферния въздух“, приоритетна ос 5 „Подобряване качеството на атмосферния въздух“ и в рамките на одобрения бюджет по Административния договор за безвъзмездна финансова помощ. Ако финансирането не бъде осигурено, на основание чл. 114 от ЗОП всяка от страните може да поиска прекратяване на договора след изтичане на 3 месечен срок от сключването, като нито една от страните не дължи неустойка на другата.

**6.2.Максималната прогнозна стойност:**

Максималната прогнозна стойност на поръчката е **4 800 000,00 (четири милиона и осемстотин хиляди лева и нула ст.), без включен ДДС.**

***ВАЖНО !!!!!!***

***Стойността на поръчката се оферира от участниците в български лева, без включен данък добавена стойност /ДДС/ в ценовите им предложения, като включват пълния обем подлежащи на изпълнение доставки.***

***Предлаганите от участниците цени за изпълнение на настоящата поръчка трябва да се съобразени с финансовия ресурс (прогнозна стойност), който Възложителят може да осигури за изпълнение на поръчката, тъй като същите са и пределни, съгласно Проект "Подобряване на качеството на атмосферния въздух в гр. Хасково, чрез доставка и експлоатация на електрически автобуси за нуждите на обществения транспорт“. При установяване на оферта, надхвърляща обявения максимален общ финансов ресурс, офертата на участника ще бъде отстранена от участие в процедурата.***

**6.3.** Плащанията по договора ще се извършват по банков път, по представена от изпълнителя банкова сметка, съгласно реда и условията, посочени в проекта на договора.

**7. Място и срок за изпълнение на поръчката.**

**7.1.Място на изпълнение:** франко Автобусно депо на **„Тролейбусен транспорт“ ЕООД,** град Хасково, ул. „Ивайло“ №1, с платени мита и такси. Приемането и предаването се извършва с двустранен Приемо-предавателен протокол. Преминаването на риска от ИЗПЪЛНИТЕЛЯ към ВЪЗЛОЖИТЕЛЯ става след приемане на доставка на електробуси и допълнително оборудване. Рискът при транспортирането до мястото на доставка е за сметка на ИЗПЪЛНИТЕЛЯ.

**7.2. Срок на договора и срок за изпълнение:**

- Срокът на договора започва да тече от датата на подписването му и е до датата на изпълнение на всички поети от Страните задължения по Договора.

- Срокът за изпълнение на доставката и монтажа е съгласно техническото предложение на участника в месеци и включва времето от получаване на писмена заявка от Възложителя (**осигуряване на финансиране на основание чл.114 от Закона за обществените поръчки**), до завършване на доставката и монтажа на машините и оборудването. В посочения срок следва да се изпълнят всички дейности по доставката и монтажа на машините и оборудването.

***ВАЖНО! Възложителят определя минимален срок за изпълнение на поръчката от 5 (пет) месеца и максимален срок за доставката и монтажа на машините и оборудването от 15 (петнадесет) месеца. При изготвяне на своите предложения участниците следва задължително да се съобразят с така посочения минимален и максимален срок за изпълнение на поръчката. Представянето на оферта, съдържаща в Техническото предложение за изпълнение на поръчката или в друг документ на участника срок за изпълнение, който е по-кратък от определения минимален срок, съответно по-дълъг от определения от Възложителя максимален такъв, е основание за отстраняването на този участник поради представяне на оферта, неотговаряща на предварително обявените от Възложителя условия.***

***ВАЖНО! Възложителят изисква участника да предостави към техническото си предложение, всички изрично изискуеми документи, декларации, брошури, сертификати и други писмени доказателства.***

***Възложителя изисква поетапно доставяне на отделните електробуси и зарядни станции, предвид което Участникът следва да посочи график на доставка за всеки един електробус и зарядна станция. В тази връзка не се допуска за два или повече електробуса, както и зарядни станции да се посочи еднакъв срок за доставка.***

***ВАЖНО! При подаване на офертата и формулиране на срока за изпълнение, участникът задължително следва да предложи срок за изпълнение в месеци и в цяло число. Участник, предложил срок за изпълнение не в месеци и/или не в цяло число или такъв, който е по-кратък от определения минимален срок, съответно по-дълъг от определения от Възложителя максимален такъв, ще бъде отстранен!***

**8. Срок на валидност на офертите.**

**8.1.** Срокът на валидност на офертите трябва да бъде не по-малък от **240 (двеста и четиридесет) календарни дни,** считано от крайния срок за получаване на офертите. Възложителят може да поиска от участниците да удължат срока на валидност на офертите си до сключване на договор.

**8.2.** Участник, който представи оферта с по-кратък срок на валидност от определения, ще бъде отстранен от участие в процедурата за възлагане на настоящата обществена поръчка.

**8.3.** Участник, който откаже да удължи срока на валидност на офертата си след отправяне на покана от страна на възложителя в определения в поканата срок, ще бъде отстранен от участие в процедурата за възлагане.

**8.4.** **С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.**

**8.5.** Възложителят предоставя неограничен, пълен, безплатен и пряк достъп чрез електронни средства до документацията за обществената поръчка в официалната си интернет страница в раздел „Профил на купувача“ / „**Списък с поръчки**“ / „ДОСТАВКА НА ЕЛЕКТРИЧЕСКИ АВТОБУСИ С НЕОБХОДИМОТО ДИАГНОСТИЧНО ОБОРУДВАНЕ И ДОСТАВКА И МОНТАЖ НА ЗАРЯДНИ СТАНЦИИ ЗА ЕЛЕКТРОБУСИ ”“.

**Раздел II**

**ТЕХНИЧЕСКА СПЕЦИФИКАЦИЯ**

При изпълнение на поръчката следва да се спазват всички изисквания и технически спецификации, описани в Техническата спецификация– приложение към настоящата документация. Те се считат за задължителни минимални изисквания към офертите. Неспазването на изискванията по Техническата спецификация води до отстраняване на участника от процедурата.

**раздел ІІI**

**УСЛОВИЯ ЗА УЧАСТИЕ В ОБЩЕСТВЕНАТА ПОРЪЧКА**

**І. Общи положения**

1. Откритата процедура е вид процедура за възлагане на обществени поръчки, при която всички заинтересовани лица могат да подадат оферта.
2. Участник в настоящата процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите, включени в предмета на поръчката съгласно законодателството на държавата, в която то е установено, като всеки участник трябва да отговаря на предварително обявените в решението, обявлението и документацията изисквания на Възложителя, както и на изискванията на ЗОП и Правилника за прилагане на Закона за обществените поръчки (ППЗОП).Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава оферта и да сключва договор съгласно законодателството на държавата, в която е установен.
3. Всеки участник в процедурата за възлагане на обществената поръчка има право да представи само една оферта.
4. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелно оферта.
5. Едно физическо или юридическо лице може да участва само в едно обединение.
6. Свързани лица по смисъла на § 2, т. 45 от допълнителните разпоредби на ЗОП не могат да бъдат самостоятелни участници в процедурата за възлагане на обществената поръчка.
7. Не се приемат варианти на офертата.
8. В случай че участник в процедурата е обединение от физически и/или юридически лица, което не е юридическо лице:
	1. участникът следва да представи копие от документ за създаване на обединението, от който да са видни следните обстоятелства:

 а) правата и задълженията за конкретната поръчка на участниците в обединението;

 б) разпределението на отговорността между членовете на обединението;

 в) дейностите по поръчката, които ще изпълнява всеки член на обединението.

* 1. Възложителят поставя следните изисквания към обединението-участник, които да са видни от документите по т. 8.1:

 а) определянето на партньор или лице, което да представлява обединението за целите на обществената поръчка;

 б) уговаряне на солидарна отговорност на участниците в обединението при изпълнение на поръчката.

* 1. Възложителят не изисква създаване на юридическо лице, в случай че обединението бъде определено за изпълнител на обществената поръчка.
	2. Не се допускат промени в състава на обединението след крайният срок за подаване на офертата. Когато в договора за създаването на обединение липсват клаузи, гарантиращи изпълнението на горепосочените условия, или състава на обединението се е променил след подаването на офертата – участникът може да бъде отстранен от участие в процедурата за възлагане на настоящата обществена поръчка
1. При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Указания за попълване на ЕЕДОП могат да бъдат намерени и на официалната страница на Агенцията по обществени поръчки – [www.aop.bg](http://www.aop.bg), раздел „Начало“ > „Законодателство и методология“ > „Въпроси“.
2. Когато участник в обществената поръчка е обединение, което не е юридическо лице, в Част II „Информация за икономическия оператор“, Раздел А „Информация за икономическия оператор“, поле „Икономическият оператор участва ли в процедурата за възлагане на обществена поръчка заедно с други икономически оператори?“ от ЕЕДОП (подаван за всеки член на обединението) се попълва наименованието на обединението и се посочват останалите участници в него. В същото поле се посочват дейностите, които ще изпълнява съответният член на обединението, както и дали същият е партньор, определен да представлява обединението. При необходимост от деклариране на обстоятелства, относими към обединението, ЕЕДОП се подава и за обединението.
3. Когато участникът се позовава на капацитета на трети лица, посочва това в Част ІІ „Информация за икономическия оператор“, Раздел В „Информация относно използването на капацитета на други субекти“ от ЕЕДОП.
4. Когато участникът ще използва подизпълнители, посочва тази информация в Част ІІ „Информация за икономическия оператор“, Раздел Г „Информация за подизпълнители, чийто капацитет икономическият оператор няма да използва“ от ЕЕДОП, като посочва тези подизпълнители, делът от поръчката, който ще бъде възложен на подизпълнителя, и видовете работи, които той ще изпълнява, чрез попълване на Част IV „Критерии за подбор“, Раздел В „Технически и професионални способности“, точка „“ от ЕЕДОП на участника.
5. За неуредените въпроси в настоящата документация или обявлението за поръчката, се прилагат разпоредбите на ЗОП и ППЗОП и действащото законодателство.

**2.ЛИЧНО СЪСТОЯНИЕ НА УЧАСТНИЦИТЕ**

* 1. **Основания за задължително отстраняване съгласно чл. 54, ал. 1 от** **ЗОП**
		1. Възложителят отстранява от участие в процедурата за възлагане на обществена поръчка участник, за когото е налице някое от основанията, посочени по- долу и възникнали преди или по време на процедурата:

а) е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс (НК) (чл. 54, ал. 1, т. 1 от ЗОП) или е осъден с влязла в сила присъда, за престъпление, аналогично на тези по-горе, в друга държава членка или трета страна (чл. 54, ал. 1, т. 2 от ЗОП);

б) има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган (чл. 54, ал. 1, т. 3 от ЗОП);

в) налице е неравнопоставеност в случаите по чл. 44, ал. 5 от ЗОП [[1]](#footnote-2)[1] (чл. 54, ал. 1, т. 4 от ЗОП);

г) установено е, че:

аа) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор (чл. 54, ал. 1, т. 5, б. „а“ от ЗОП);

бб) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор  (чл. 54, ал. 1, т. 5, б. „б“ от ЗОП);

д) установено е с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен (чл. 54, ал. 1, т. 6 от ЗОП), при условията на параграф 26 от Преходните и заключителни разпоредби към Закона за пазарите на финансови инструменти (ДВ, бр. 15 от 16.02.2018 г., в сила от 16.02.2018 г.);

е) налице е конфликт на интереси, по смисъла на § 2, т. 21 от допълнителните разпоредби на ЗОП, който не може да бъде отстранен (чл. 54, ал. 1, т. 7 от ЗОП);

* + 1. Основанията по т. 2.1.1, б. “а” и “е” се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите по предходното изречение, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1, б. “а” и “е” се отнасят и за това физическо лице.

Лицата, които представляват участника, и лицата, които са членове на управителни и надзорни органи на участника, са посочени в чл. 40, ал. 2 от ППЗОП и са, както следва;

а) при събирателно дружество - лицата по чл. 84, ал. 1 и чл. 89, ал. 1 от Търговския закон;

б) при командитно дружество - неограничено отговорните съдружници по чл. 105 от Търговския закон;

в) при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

г) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

д) при командитно дружество с акции - лицата по чл. 256 от Търговския закон;

е) при едноличен търговец - физическото лице - търговец;

ж) при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

з) при кооперациите - лицата по чл. 20, ал. 1 и чл. 27, ал. 1 от Закона за кооперациите;

и) при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;

й) при фондациите - лицата по чл. 35, ал. 1 от Закона за юридическите лица с нестопанска цел;

к) в случаите по т. 1 - 7 - и прокуристите, когато има такива;

л) за чуждестранните лица - лицата, които представляват, управляват и контролират участника съгласно законодателството на държавата, в която са установени.

**На основание чл. 40, ал. 3 от ППЗОП възложителят изисква от участниците при условията на чл. 67, ал. 8 от ЗОП и чл. 23, ал. 6 от Закона за търговския регистър и регистъра на юридическите лица с нестопанска цел или когато информацията по-долу не може да бъде установена поради непосочване от участника в офертата му или на официален публичен търговски или дружествен регистър в държава членка, в която е регистрирано юридическото лице, да представи необходимата информация относно правно-организационната форма, под която осъществява дейността си, както и списък на всички задължени лица по смисъла на чл. 54, ал. 2 от ЗОП**, независимо от наименованието на органите, в които участват, или длъжностите, които заемат.

Списъкът на всички задължени лица по смисъла на чл. 54, ал. 2 от ЗОП (*Образец № 3)* се прилага в оригинал като част от заявлението за участие, ако информацията не е посочена в ЕЕДОП. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнител/и, като част от заявлението за участие се прилага Списък на всички задължени лица по смисъла на чл. 54, ал. 2 от ЗОП и за тях.

* + 1. Възложителят отстранява от участие в процедурата и когато участник в нея е обединение от физически и/или юридически лица и за член на обединението е налице някое от основанията за отстраняване по чл. 54, ал. 1 от ЗОП, възникнали преди или по време на процедурата.
		2. Основанията за отстраняване по т. 2.1.1, буква “а” по-горе се прилагат до изтичане на пет години от влизането в сила на присъдата, освен ако в присъдата е посочен друг срок на наказанието, а тези по т. 2.1.1, буква „г”, подбуква „аа“ (чл. 54, ал. 1, т. 5, буква „а” от ЗОП) три години от датата на влизането в сила на решението на възложителя, с което участникът е отстранен за наличие на обстоятелствата и буква „д” (чл. 54, ал. 1, т. 6 от ЗОП) – три години от датата на влизането в сила на акт на компетентен орган, с който е установено наличието на обстоятелствата, освен ако в акта е посочен друг срок.
		3. Основанията за отстраняване по т. 2.1.1, буква „б” не се прилагат, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв. – това обстоятелство се декларира в Част III *„Основания за изключване“*, Раздел Б *„Основания, свързани с плащането на данъци или социалноосигурителни вноски“* от ЕЕДОП.

**Информация относно липсата или наличието на обстоятелства по т. 2.1.1 се попълва и декларира в ЕЕДОП**, както следва:

* **по т. 2.1.1, буква „а”:**

В Част III *„Основания за изключване“*, Раздел А *„Основания, свързани с наказателни присъди“* на ЕЕДОП участникът следва да предостави информация относно присъди за следните престъпления:

1. *Участие в престъпна организация* - по чл. 321 и 321а от НК;
2. *Корупция* - по чл. 301 - 307 от НК;
3. *Измама* - по чл. 209 - 213 от НК;
4. *Терористични престъпления или престъпления, които са свързани с терористични дейности -* по чл. 108а, ал. 1 от НК;
5. *Изпиране на пари или финансиране на тероризъм -* по чл. 253, 253а или 253б от НК и по чл. 108а, ал. 2 от НК;
6. *Детски труд и други форми на трафик на хора -* по чл. 192а или 159а - 159г от НК.

В този раздел участниците посочват и информация за престъпления, аналогични на посочените при наличие на присъда, в друга държава членка или трета страна.

В Част III *„Основания за изключване“*, Раздел Г *„Специфични национални основания за изключване“* на ЕЕДОП участникът следва да предостави информация относно влязла в сила присъда, освен ако е реабилитиран, за престъпления по чл. 194 - 208, чл. 213а - 217, чл. 219 - 252 и чл. 254а - 255а и чл. 256 - 260 от НК.

Участниците посочват информация за престъпления, аналогични на посочените при наличие на влязла в сила присъда, в друга държава членка или трета страна.

В Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“,* полето „Икономическият оператор нарушил ли е, **доколкото му е известно**, **задълженията** си в областта на **екологичното, социалното или трудовото право?**“на ЕЕДОП участникът следва да предостави информация относно влязла в сила присъда, за престъпления по чл. 172, 255б и чл. 352 - 353е от НК.

Участниците посочват информация за престъпления, аналогични на посочените при наличие на влязла в сила присъда, в друга държава членка или трета страна.

* **по т. 2.1.1, буква „б” и т. 2.1.5:**

Информация относно липсата или наличието на обстоятелства по чл. 54, ал. 1, т. 3 и ал. 3 от ЗОП (по т. 2.1.1, буква „б” и т. 2.1.5) се попълва в Част III *„Основания за изключване“*, Раздел Б *„Основания свързани с данъци и социално осигурителни вноски“,* подраздел„Плащане на данъци“ и подраздел „Плащане на социалноосигурителни вноски“ на ЕЕДОП.

Когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година на участника, но не повече от 50 000 лв., той предоставя тази информация в Част III *„Основания за изключване“*, Раздел Б *„Основания свързани с данъци и социално осигурителни вноски“* на ЕЕДОП, като попълва размерът на неплатените суми и сумата на годишния общ оборот за последната приключена финансова година.

* **по т. 2.1.1, букви „в”-„е“:**

Информация относно липсата или наличието на обстоятелства по **чл. 54, ал. 1, т. 4, 5, и част от 6** (за нарушения, посочени по-долу) **и 7 от ЗОП** се попълва в Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“* на ЕЕДОП, както следва:

- за чл. 54, ал. 1, т. 4 от ЗОП – попълва се информация в полето „Конфликт на интереси, свързан с участието в процедурата за възлагане на обществена поръчка“;

- за чл. 54, ал. 1, т. 5 от ЗОП – попълва се информация в полето „Подаване на неверни данни, укриване на информация, непредставяне на придружаващи документи и получаване на поверителна информация във връзка с процедурата;

 - за чл. 54, ал. 1, т. 6 от ЗОП:

1. за нарушения по чл. 118, чл. 128, чл. 245 и чл. 301 - 305 от Кодекса на труда) – попълва се информацията в Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“*, полето „Нарушение на задължения в областта на социалното право“ на ЕЕДОП;

2. за нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда и нарушения по чл. 13, ал. 1 от Закона за трудовата миграция и трудовата мобилност – попълва се информация в Част III *„Основания за изключване“*, Раздел Г *„Специфични национални основания за изключване“*, полето „Специфични национални основания за изключване“;

 - за чл. 54, ал. 1, т. 7 от ЗОП – попълва се информацията в Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“*, полето „Конфликт на интереси, свързан с участието в процедурата за възлагане на обществената поръчка“ на ЕЕДОП.

* 1. **Основания за отстраняване съгласно чл. 55, ал. 2 от ЗОП, определени от възложителя**
		1. Възложителят отстранява от участие в процедурата за възлагане на обществена поръчка участник, за когото е налице някое от следните обстоятелства, посочени в обявлението, възникнали преди или по време на процедурата:

а) обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен (чл. 55, ал. 1, т. 1 от ЗОП);

б) доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора (чл. 55, ал. 1, т. 4 от ЗОП).

* + 1. Възложителят отстранява от участие в процедурата за възлагане на обществена поръчка и когато участник в нея е обединение от физически и/или юридически лица и за член на обединението е налице някое от посочените по т. 2.2.1 основания за отстраняване, възникнали преди или по време на процедурата.

Основанията за отстраняване по т. 2.2.1, буква “б” се прилагат до изтичане на три години от датата на влизането в сила на съдебно решение или на друг документ, с който се доказва наличието на обстоятелствата.

**Информация относно липсата или наличието на обстоятелства по т. 2.2.1** се декларира, както следва:

* за чл. 55, ал. 1, т. 1 от ЗОП – попълва се Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“,* полето “Несъстоятелност“, полето „Производство по несъстоятелност“, полето „Споразумение с кредиторите“, полето „Аналогична на несъстоятелност ситуация съгласно националното законодателство“, полето „Управление на активите от ликвидатор“, полето „Прекратена стопанска дейност“ от ЕЕДОП;
* по чл. 55, ал.1, т. 4 от ЗОП – попълва се Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“,* полето “Предсрочно прекратяване на договор и налагане на обезщетения или други подобни санкции“ от ЕЕДОП.
	1. **Други основания за отстраняване**

Възложителят отстранява от участие в процедурата за възлагане на обществена поръчка:

1. Участници, които са свързани лица.

Съгласно §2, т. 45 от допълнителните разпоредби на ЗОП *„Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.*

**Информация относно липсата или наличието на това обстоятелство** се декларира в Част III *„Основания за изключване“*, Раздел Г *„Специфични национални основания за изключване“* на ЕЕДОП.

1. Участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), освен когато се прилагат изключенията по чл. 4 от ЗИФОДРЮПДРКЛТДС – дружество, регистрирано в юрисдикция с преференциален данъчен режим или лице, контролирано от дружество регистрирано в юрисдикции с преференциален данъчен режим, няма право пряко и/или косвено да участва в процедура по обществени поръчки, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

**Информация относно липсата или наличието на това обстоятелство по чл. 3, т. 8 от ЗИФОДРЮПДРКЛТДС** се декларира в Част III *„Основания за изключване“*, Раздел Г *„Специфични национални основания за изключване“* на ЕЕДОП, като се посочва включително уеб адрес, орган или служба, издаващи удостоверителни документи, ако съдържащата се в тях информация е достъпна по електронен път.

1. Участник, който участва в обединение или е дал съгласие и фигурира като подизпълнител в офертата на друг участник, и представя самостоятелна оферта.
2. Участник, който участва в две или повече обединения, които са участници по настоящата процедура за възлагане на обществена поръчка.
3. Участник, за когото са налице обстоятелства по чл. 69 от Закона за противодействие на корупцията и за отнемане на незаконно придобито имущество.

Закон за противодействие на корупцията и за отнемане на незаконно придобито имущество

*Чл. 69. (1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

**Информация относно липсата или наличието на това обстоятелство** се декларира в Част III *„Основания за изключване“*, Раздел Г *„Специфични национални основания за изключване“* на ЕЕДОП**.**

1. Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в тази документация (чл. 107, т. 1 от ЗОП).
2. Участник, който е представил оферта, която не отговаря на:

а) предварително обявените условия за изпълнение на поръчката (чл. 107, т. 2, б. „а“ от ЗОП);

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП (чл. 107, т. 2, б. „б“ от ЗОП).

**Участникът следва да декларира обстоятелството** по т. 2.3.7, б. „б“ в Част III *„Основания за изключване“*, Раздел В *„Основания, свързани с несъстоятелност, конфликти на интереси или професионално нарушение“*.

1. Участник, който не е представил в срок обосновката по чл. 72, ал. 1 от ЗОП или същата не е приета, съгласно чл. 72, ал. 3 от ЗОП или офертата му не е приета съгласно чл. 72, ал. 4 - 5 от ЗОП (чл. 107, т. 3 от ЗОП).
2. участници, които са свързани лица (чл. 107, т. 4 от ЗОП).
3. участник, подал заявление за участие или оферта, които не отговарят на условията за представяне, включително за форма, начин и срок (чл. 107, т. 5 от ЗОП).
4. Участник, който след покана от възложителя и в определения в нея срок не удължи срока на валидност на офертата си.
5. Участник, чието ценово предложение надвишава определената от възложителя прогнозна стойност на поръчката.
6. Участник, който предложи срок за изпълнение на поръчката над определения от възложителя максимален срок за изпълнение.

**Важно!**

Декларирането на липсата на основания за отстраняване, които следва да се отбележат в Част III *„Основания за изключване“*, Раздел Г *„Специфични национални основания за изключване“* на ЕЕДОП се извършва като е достатъчно да бъде отбелязано единствено „НЕ“ без да се изписват самите основания. Отговор „НЕ“ се отнася за всички обстоятелства. При отговор „ДА“ участникът трябва да посочи конкретното обстоятелство, както и евентуално предприетите мерки за надеждност.

Посочват се националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато за участник е приложимо изключение по чл. 4 от ЗИФОДРЮПДРКЛТДС, това обстоятелство се описва подробно в Част III *„Основания за изключване“*, Раздел Г *„Специфични национални основания за изключване“* на ЕЕДОП и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

* 1. **Мерки за доказване на надеждност от участниците, доказване липса на основание за отстраняване (чл. 56, ал. 1 от ЗОП)**
1. Когато преди подаване на офертата участник е предприел мерки за доказване на надеждност по чл. 56 от ЗОП, **тези мерки се описват в ЕЕДОП, в полето, свързано със съответното обстоятелство и се прилагат доказателства.**
2. При наличие на основание за отстраняване от процедурата по чл. 54, ал. 1 от ЗОП и посочените от възложителя обстоятелства по чл. 55, ал.1 от ЗОП, съответният участник има право да представи доказателства, че е предприел мерки, които гарантират неговата надеждност, съгласно чл. 56 от ЗОП и 45 от ППЗОП като може да докаже съответно, че:

**а)** е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени (чл. 56, ал. 1, т. 1 от ЗОП);

**б)** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение (чл. 56, ал. 1, т. 2 от ЗОП);

**в)** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения (чл. 56, ал. 1, т. 3 от ЗОП);

**г)** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (чл. 56, ал. 1, т. 4 от ЗОП).

1. Като доказателства за надеждността на участника се представят следните документи, съгласно чл. 45, ал. 2 от ППЗОП:

 а) по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

 б) по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

1. Няма право да се ползва от възможността по т. 2.4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.
2. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката (чл. 56, ал. 2 и 3 от ЗОП).
3. Мотивите за приемане или отхвърляне на предприетите мерки за доказване на надеждност и представените доказателства се посочват в решението за класиране или прекратяване на процедурата (чл. 56, ал. 4 от ЗОП).

На основание чл. 46, ал. 1 от ППЗОП участниците са длъжни да уведомят писмено възложителя в **3-дневен срок** от настъпване на някое от обстоятелствата по чл. 54, ал. 1, чл. 101, ал. 11 от ЗОП и по чл. 55, ал. 1 от ЗОП, посочени от възложителя в обявлението на обществената поръчка.

При участие на подизпълнители, за същите не трябва да са налице основанията за отстраняване от процедурата - чл. 66, ал. 2 от ЗОП. При използване на капацитета на трети лица, за същите не трябва да са налице основанията за отстраняване от процедурата – чл. 65, ал. 4 от ЗОП.

**Документи, удостоверяващи липсата на основанията за отстраняване от процедурата съгласно чл. 58 от ЗОП са:**

1. за обстоятелствата по чл. 54, ал. 1, т. 1 от ЗОП – свидетелство за съдимост;

2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 и по чл. 56, ал. 1, т. 4 от ЗОП – удостоверение от органите на Изпълнителна агенция „Главна инспекция по труда“;

4. за обстоятелствата по чл. 55, ал. 1, т. 1 – удостоверение, издадено от Агенцията по вписванията.

Когато участникът, избран за изпълнител, е чуждестранно лице, той представя съответния документ по т. 1, 2, 3 и 4, издаден от компетентен орган, съгласно законодателството на държавата, в която участникът е установен.

В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Участникът посочва в офертата си адресът, на който е осигурен достъп до документа.

#### критерии за подбор

**КРИТЕРИИ ЗА ПОДБОР КЪМ ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ:**

**В настоящата процедура за възлагане на обществена поръчка, Възложителят не предвижда изисквания към годността (правоспособността) за упражняване на професионална дейност към участниците**

**КРИТЕРИИ ЗА ПОДБОР КЪМ ФИНАНСОВОТО И ИКОНОМИЧЕСКОТО СЪСТОЯНИЕ НА УЧАСТНИЦИТЕ:**

**1.** Участниците в обществената поръчка трябва да са реализирали минимален оборот в сферата, попадаща в обхвата на поръчката, съгласно изискваното минимално ниво:

Участниците в обществената поръчка трябва да са реализирали минимален оборот в сферата, попадаща в обхвата на поръчката, през последните 3 (три) приключили финансови години (2016 г., 2017 г. и 2018г.), в зависимост от датата, на която са създадени или са започнали дейността, в размер минимум на  **4 800 000,00 лева, без ДДС,** изчислен на база годишните обороти.

Под „**Оборот в сферата, попадаща в обхвата на поръчката**“, следва да се разбира сумата, равна на частта от нетните приходи от продажби, реализирана от дейност, попадащи в обхвата на обществената поръчка, съгласно § 2, т. 67 от ДР на ЗОП.

**Удостоверяване:** За удостоверяване на поставеното изискване участниците попълват данни за минимален оборот в сферата, попадаща в обхвата на поръчката, за съответните финансови години съгласно годишните им финансови отчети в еЕЕДОП, Част IV: Критерии за подбор, раздел, Б.Икономическо и финансово състояние.

**Доказване:** При условията на чл. 67, ал. 5 и чл. 112, ал. 1, т. 2 от ЗОП - чрез представянето на годишните финансови отчети или техни съставни части, когато публикуването им се изисква съгласно законодателството на държавата, в която участникът е установен и/или чрез справка за оборота в сферата, попадаща в обхвата на поръчката.

*При условията на чл. 67, ал. 5 от ЗОП възложителят може да изиска представяне на всички или част от документите, чрез които се доказва информацията, посочена в ЕЕДОП. Във всеки конкретен случай възложителят съобразява разпоредбата на чл. 67, ал. 8 от ЗОП.*

*При условията на чл. 112, ал. 1, т. 2 от ЗОП, преди сключване на договора, определеният изпълнител представя заверени копия на годишните финансови отчети за последните 3 (три) приключили финансови години, в зависимост от датата, на която е създаден или е започнал дейността си, или техните съставни части, когато публикуването им се изисква, съгласно законодателството на държавата, в която участникът е установен* *и/или справка за оборота в сферата, попадаща в обхвата на поръчката.*

*При сключване на договора възложителят съобразява разпоредбата на чл. 112, ал. 9 от ЗОП.*

*При участие на обединения, които не са юридически лица, съответствието с критерия за подбор се доказва от обединението участник като цяло.*

**КРИТЕРИИ ЗА ПОДБОР КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ:**

**1.** Участникът следва през последните 3 (три) години, считано от датата на подаване на офертата, да е изпълнил дейности, с предмет и обем, идентични или сходни с този на поръчката.

За *„доставки, чийто предмет и обем е сходен с предмета на поръчката“*, следва да се разбира: доставка на минимум 5 нови нископодови електробуси, които да имат типово одoбрение от стана членка на Европейския съюз и да са успешно доставени и въведени в експлоатация. Възложителят ще приеме за сходни бързозарядни електробуси, които са изцяло нископодови, изцяло климатизирани и с минимум външна дължина 12 000 mm (± 1000 mm), за които е било издадено типово одобрение от страна членка на Европейския съюз или страна, която има сключен договор с Европейския съюз или Република България, който осигурява взаимно признаване на съществуващи изисквания, или еквивалент.

**Удостоверяване:** При подаване на офертата обстоятелството се декларира в съответната част от еЕЕДОП, Част: Критерии за подбор, раздел, В. Технически и професионални способности, с посочване на изпълнените доставки, идентични или сходни с предмета и обема на поръчката, стойностите, датите (кога е приключило изпълнението), и получателите на доставките.

**Доказване:** При сключване на договора, участникът избран за изпълнител следва да представи Списък на доставките, идентични или сходни с предмета и обема на поръчката, стойностите, датите (кога е приключило изпълнението), и получателите на доставките, съобразно декларираното в еЕЕДОП, заедно с документи, които доказват извършената доставка.

*При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация - Списък на доставките, идентични или сходни с предмета и обема на поръчката, стойностите, датите (кога е приключило изпълнението), и получателите на доставките, съобразно декларираното в еЕЕДОП, заедно с документи, които доказват извършената доставка.*

*При условията на чл. 112, ал. 1, т. 2 от ЗОП, преди сключване на договора, определеният изпълнител представя документите по предходното изречение (ако не са били представени по реда на чл. 67, ал. 5 от ЗОП).*

*При участие на обединения, които не са юридически лица, съответствието с критерия за подбор се доказва от обединението участник като цяло.*

* 1. **Критерии за подбор при участие на обединения и подизпълнители**
		1. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението (чл. 59, ал. 6 от ЗОП).
		2. Подизпълнителите *(ако участникът е посочил, че ще ползва такива)* трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата (чл. 66, ал. 2 от ЗОП).
	2. **Ползване на капацитета на трети лица и подизпълнители**
		1. Участниците могат да се позоват на капацитета на трети лица при условията на чл. 65 от ЗОП и независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.
		2. Когато участникът се позовава на капацитета на трети лица, посочва това в Част II „*Информация за икономическия оператор“*, Раздел В „*Информация относно използването на капацитета на други субекти“* от ЕЕДОП и попълва приложимите полета от Част IV „*Критерии за подбор“* от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения (чл. 65, ал. 3 от ЗОП).
		3. Третите лица трябва да отговарят на съответните критерии за подбор, за доказването на които, участникът се позовава на техния капацитет, и за тях да не са налице основанията за отстраняване от процедурата (чл. 65, ал. 4 от ЗОП).
		4. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. Участниците трябва да представят доказателство за поетите от подизпълнителите задължения (чл. 66, ал. 1 от ЗОП).
	3. **Деклариране на лично състояние и съответствие с критериите за подбор**
		1. При подаване на оферта участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация (чл. 67, ал. 1 от ЗОП).
		2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се предоставя отделен ЕЕДОП, който съдържа информацията по чл. 67, ал. 1 от ЗОП (чл. 67, ал. 2 от ЗОП).
		3. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице и за тях няма различие по отношение на обстоятелствата по чл. 54, ал. 1, т. 1, 2 и 7  от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице. (чл. 41, ал. 2 от ППЗОП).
		4. В случаите по предходната точка, в ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 и т. 4 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект. (чл. 41, ал. 3 от ППЗОП).
		5. Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. (чл. 67, ал. 5 от ЗОП). Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество (чл. 64, ал. 2 от ЗОП).
	4. **Допълнителна информация**
		1. Декларирането на липсата на основания за отстраняване и съответствието с поставените от възложителя критерии за подбор се извършва от участника чрез попълване и представяне на ЕЕДОП, съгласно чл. 67, ал. 1 от ЗОП, при спазване на изискванията на ЗОП, настоящите указания и указанията, съдържащи се в образеца на ЕЕДОП.

**ВАЖНО!!! Считано от 01.04.2018 г. ЕЕДОП се предоставя в електронен вид** (чл. 67, ал. 4 от ЗОП).

Единният европейски документ за обществени поръчки се предоставя в електронен вид по образец, утвърден с акт на Европейската комисия.

Подготовка на образец на ЕЕДОП:

1.1. Чрез използване на българският еквивалент на осигурената от ЕК безплатна услуга чрез информационната система за eЕЕДОП. Във връзка със съобщението на Европейската комисия за преустановяването на онлайн услугата „Единен европейски документ за обществени поръчки“ (https://ec.europa.eu/tools/espd/filter?lang=bg), Агенцията по обществени поръчки (АОП), уведоми всички потребители, че задължението за използване на ЕЕДОП остава в сила и може да бъде изпълнявано чрез предоставяния от АОП български вариант на услугата. Той е достъпен на интернет адрес: https://espd.eop.bg/espd-web/filter?lang=bg, без необходимост от предварителна регистрация.

При подготовката на конкретна процедура възложителят създава образец на еЕЕДОП чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираните файлове (espd-request) се предоставят на заинтересованите лица по електронен път с останалата документация за обществената поръчка.

Стопанският субект зарежда в системата получения XML файл, попълва необходимите данни и го изтегля (espd-response), след което ЕЕДОП следва да се подпише с електронен подпис от съответните лица.

Важно! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

Един от възможните начини за предоставяне на ЕЕДОП в електронен вид е той да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите. Важно! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.

Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки: <http://www.aop.bg/fckedit2/user/File/bg/practika/MU4_2018.pdf>

**Поради горното Възложителят избра да използва еЕЕДОП само в XML и PDF формат, каквато възможност предоставя методическо указание изх. № МУ-4 от 02.03.2018 г. на АОП, който е изготвен за целите на процедурата и предоставен на участниците за ползване на Профила на купувача към документацията за участие.**

Към настоящата документация се предоставя образец на ЕЕДОП във формат XML и PDF, който може да бъде попълнен и подписан с електронен подпис (електронни подписи). Образецът е съобразен с условията на настоящата процедура като са изключени полетата, които не е необходимо да се попълват. Всички останали данни, които се попълват в еЕЕДОП зависят от формата на участие и обстоятелствата, свързани с конкретния подател на документа. След попълване на образеца същият се подписва електронно от всички задължени лица по чл.40 от ППЗОП и се предоставя само в електронен вид към документите за участие в процедурата.

**Заинтересованите лица могат да получат допълнителна информация по интересуващи ги въпроси свързани с попълване и подписване на еЕЕДОП от заглавната страница на АОП и дадените там Методически указания, и от рубриката ”Въпроси и отговори”, където публикувана информация, свързана с еЕЕДОП.**

**Съгласно Методическото указание на АОП от посочената рубрика,** [**в т.11, е указано**](http://rop3-app1.aop.bg:7778/portal/page?_pageid=93,1912336&_dad=portal&_schema=PORTAL)**, че електронните форми на ЕЕДОП е необходимо да бъдат подписвани само с квалифициран електронен подпис.**

**Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки:**

[**http://www.aop.bg/fckedit2/user/File/bg/practika/MU4\_2018.pdf**](http://www.aop.bg/fckedit2/user/File/bg/practika/MU4_2018.pdf)

Когато е приложимо участникът представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на ЕЕДОП. Като доказателства за надеждността на участника могат да се представят документи съгласно чл. 45, ал. 2 от ППЗОП.

* + 1. В част II, Раздел А от ЕЕДОП, участниците посочват единен идентификационен код – ЕИК по чл. 23 от Закона за търговския регистър и регистъра на юридическите лица с нестопанска цел, уникален единен идентификационен код - код по БУЛСТАТ по чл. 4 от Закона за регистър БУЛСТАТ, идентификационен номер по Закона за данък върху добавената стойност *(ако е приложимо)* и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.
		2. Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението, като в част II, Раздел А се посочва съответната информация за останалите участници в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
		3. В Част II *„Информация за икономическия оператор“*, Раздел Б *„Информация за представителите на икономическия оператор“* от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка.

**Когато техническите спецификации, свързани с изпълнението на поръчката съдържат конкретен** **модел, източник или специфичен процес, който характеризира продуктите или услугите, търговска марка, патент, тип или конкретен произход или производство, възложителят приема и еквивалентни такива.**

**Възложителят приема всякакви подходящи доказателства за съответствие, при условие че участникът докаже, че доставката отговаря на изискванията на възложителя.**

#### РаздEл ІV.

#### УКАЗАНИЯ ЗА ПОДГОТОВКА И ПОДАВАНЕ НА ОФЕРТАTA. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

1. В сроковете и при условията, определени в ЗОП и ППЗОП, възложителят публикува в профила на купувача, всички документи за участие в процедурата и предоставя неограничен пълен, безплатен и пряк достъп до тях.

2. При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

3. По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на ЗОП и ППЗОП. При разминаване между съдържанието на настоящата документация и разпоредбите на ЗОП и ППЗОП се прилагат нормативните актове.

4. За участие при възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя. Офертата трябва да включва всички изискуеми документи.

5. Офертата се подписва от представляващия участника или от надлежно упълномощено лице, като в офертата се прилага пълномощното от представляващия участника. Документите, за участие, които обективират лично изявление на конкретно лице, представляващо участника, не могат да бъдат подписвани от пълномощник.

6. Участниците в процедурата са длъжни да съблюдават сроковете и условията, посочени в обявлението и документацията за обществената поръчка. Условията, съдържащи се в образците към настоящата документация, са задължителни за участниците.

7. Офертата следва да бъде представена в административната сграда на **“Тролейбусен транспорт” ЕООД, гр. Хасково** всеки работен ден от 08:00 ч. до 17:00 ч. на адрес: **гр. Хасково, 6300, ул. Ивайло № 1**, деловодство преди датата и часа, посочени в обявлението за обществената поръчка като краен срок за подаване на офертите, или – в случай че е приложимо и има публикувано – в обявлението за изменение или допълнителна информация.

8. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.

9. Оферта, получена от възложителя след посочения срок, се връща на участника и това се отбелязва в регистъра на възложителя.

10. Офертата се представя в запечатана непрозрачна опаковка от участника лично или от упълномощен от него представител или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на възложителя.

11. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистър, като в тези случаи не се допуска приемане на заявления за участие или оферти от лица, които не са включени в списъка.

12. Върху опаковката участникът записва “Оферта”, посочват се наименованието на поръчката, наименованието на участника, включително участниците в обединението *(когато е приложимо),* адрес и лице за кореспонденция, телефон и по възможност факс и електронен адрес.

|  |
| --- |
| До “Тролейбусен транспорт” ЕООД, гр. Хасково гр. Хасково, 6300, ул. Ивайло № 1,АЛБЕН МАНДЖУКОВ - Управител ОФЕРТАза участие в процедура по реда на **Глава седемнадесета от ЗОП** с предмет: **„ДОСТАВКА НА ЕЛЕКТРИЧЕСКИ АВТОБУСИ С НЕОБХОДИМОТО ДИАГНОСТИЧНО ОБОРУДВАНЕ И ДОСТАВКА И МОНТАЖ НА ЗАРЯДНИ СТАНЦИИ ЗА ЕЛЕКТРОБУСИ “**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_наименование на участника\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_наименования на съдружниците в обединението(когато участникът е обединение)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_адрес за кореспонденция\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лице за контакт, телефон, факс и електронен адрес(електронна поща, уеб-сайт) |

13. На основание чл. 101, ал. 6 от ЗОП офертите се изготвят на български език. Документите, които се създават с цел участие в обществена поръчка, се представят на български език. Документи, които се прилагат към офертата, но са вече издадени и са на чужд език, следва да бъдат придружени с превод на български език.

14. Всички документи, които не са представени в оригинал /когато е допустимо това/ и са представени във вид на копия трябва да бъдат заверени с гриф: „Вярно с оригинала“, изписано име и фамилия и подпис на представляващия участника. Документи, които се изисква да бъдат представени в оригинал, не се представят като копия. Всички документи трябва да са валидни към датата на тяхното представяне.

При представяне на документи, издадени от трети лица (удостоверения и др.), независимо дали са оригинали или копия, кандидатът/участникът трябва да провери, дали в документа са вписани актуални данни за контакт с издателя на документа и при необходимост да ги впише допълнително в полето на документа. Комисията назначена за провеждане на обществената поръчка може да поиска потвърждение за автентичността на документа от неговия издател. Ако издателят на документа не може да бъде открит на посочените в документа негови контактни данни, документът няма да се взема предвид при оценяване на съответствието. Ако издателят на документа отрече издаването на такъв документ съответния кандидат/участник ще бъде отстранен от по-нататъшно участие в настоящата обществена поръчка за представяне на документи с невярно съдържание.

15. Възложителят осигурява пълен достъп до документацията за участие в обществената поръчка на своя профил на купувача на адрес: **http://profile.trolei.haskovo.bg/**, раздел „Профил на купувача“/ „**Списък с поръчки**“.

16. Всички комуникации и действия на възложителя и на участниците са в писмен вид. Обменът на информация между възложителя и участника може да се извършва по един от следните начини:

- лично – срещу подпис;

- по пощата – чрез препоръчано писмо с обратна разписка, изпратено на посочения от участника адрес;

- чрез куриерска служба;

- по факс;

- по електронен път при условията и по реда на Закона за електронния документ и електронните удостоверителни услуги;

- чрез комбинация от тези средства.

17. На основание чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. За целта, към техническото си предложение, участниците прилагат попълнена декларация-по образец към документацията за конфиденциалност. Когато участниците са се позовали на конфиденциалност, съответната информация не се разкрива от възложителя. Съгласно чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка.

##### Раздел V

##### НЕОБХОДИМИ ДОКУМЕНТИ. ОБРАЗЦИ

**Всеки участник представя оферта в запечатана непрозрачна опаковка, която съдържа:**

**1. Опис** на представените документи и информация, съдържащи се в офертата, съгласно чл. 47, ал. 3 от ППЗОП - ***Образец № 1***.

**2.** **ЕЕДОП** - единен европейски документ за обществени поръчки, попълнен и представен в **електронен вид,** в съответствие с изискванията на закона и условията на възложителя - съгласно ***Образец № 2*,** а когато е приложимо - ЕЕДОП за всеки от участниците в обединението, което не е юридическо лице, при необходимост от деклариране на обстоятелства, относими към обединението, ЕЕДОП се подава и за обединението, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

*Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице и за тях няма различие по отношение на обстоятелствата по чл. 54, ал. 1, т. 1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице. (чл. 41, ал. 2 от ППЗОП).*

*В случаите по предходната точка, в ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 и т. 4 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект. (чл. 41, ал. 3 от ППЗОП).*

**ВАЖНО: Единният европейски документ за обществени поръчки се предоставя в електронен вид по образец, утвърден с акт на Европейската комисия.**

**3. Документи за доказване на предприетите мерки за надеждност**, когато е приложимо;

**4. Документите за участници обединения,** съгласно чл. 37, ал. 3 и 4 от ППЗОП и изискванията на настоящата документация;

**5. Информация относно правно – организационната форма, под която участникът осъществява дейността си, както и списък на всички задължени лица по смисъла на чл. 54, ал. 2 от ЗОП** – когато информацията не може да бъде установена от възложителя, съгласно условията на настоящата документация - ***Образец № 3*** */оригинал/*.

**6.** Техническо предложение по образец съгласно ***Образец № 6***, съдържащо:

**6.1.**Предложение за изпълнение на поръчката в съответствие с техническата спецификация и изискванията на възложителяпо образец, съгласно ***Образец № 6.1.***

**6.2.** Енергийни и емисионни разходи през целия експлоатационен живот на предлаганите електрически автобуси, съгласно ***Образец № 6.2.***

**6.3.** Техническа спецификация на предлаганите автобуси, съгласно ***Образец № 6.3.***

**6.4.** График за изпълнение на доставките, съгласно ***Образец № 6.4.***

**6.5.** Други документи, изисквани съгласно техническата спецификация или настоящата документация, например: **Декларация** за конфиденциалност по чл. 102, ал. 1 от ЗОП – **Образец № 7**  (*ако е приложимо*);

„Важно: Техническото предложение по образец и допълнителните документи към него да се предоставят и в електронен вид“.

**7.****Отделен запечатан непрозрачен плик с ценовото предложение на участника за изпълнение на поръчката, с надпис „ПРЕДЛАГАНИ ЦЕНОВИ ПАРАМЕТРИ“.**

В плика се поставя ценовото предложение на участника съгласно образец – ***Образец № 8*** */оригинал/;*

***Забележка:*** *Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея) ще бъдат отстранени от участие в процедурата.*

 Предлаганите от участниците цени трябва да са в български лева, посочени с и без вкл. ДДС, с точност до втори знак /включително/ след десетичната запетая.

 Предлаганата от участник обща цена за изпълнение следва да е съобразена с прогнозната стойност на поръчката, която прогнозна стойност е максимално допустима стойност. В случай на надвишаване на общата прогнозната стойност, участникът ще бъде отстранен от участие в процедурата на основание чл. 107, т. 2, б. „а” от ЗОП.

 При несъответствие между стойността в цифри и изписаната с думи за вярна се приема стойността, изписана с думи.

 Ценовото предложение се попълва четливо.

**Важно!**

**Към настоящата документация са представени образци на документи, чиито условия са задължителни за участниците.**

В случай на незпазване на одобрените от възложителя образци, участникът ще бъде отстранен от участие в процедурата на основание чл. 107, т. 5 от ЗОП.

При писмено искане за разяснения по условията на обществената поръчка, направено до **10 дни**, преди изтичането на срока за получаване на оферти, възложителят публикува в профила на купувача писмени разяснения.

Разясненията се публикуват на профила на купувача в срок до **4-дневен** от получаване на искането, и в тях не се посочва лицето, направило запитването.

#### Раздел VI

#### разглеждане НА ОФЕРТИТЕ. КРИТЕРИЙ ЗА ВЪЗЛАГАНЕ. оценка и класиране на офертите. ОПРЕДЕЛЯНЕ НА ИЗПЪЛНИТЕЛ

**1.** Възложителят назначава със заповед комисия, която отговаря за разглеждане, оценка и класиране на офертите. Комисията се състои от нечетен брой членове. Действията на комисията се протоколират.

**2.** Разглеждането на офертите се извършва при спазване на изискванията на ЗОП и ППЗОП. Разглеждането, оценяването и класирането на офертите се извършва съобразно определения от възложителя критерий за възлагане на поръчката.

**3.** Отваряне на офертите

Денят на отваряне на офертите е посочен в обявлението за поръчката.

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Действията на комисията по чл. 103, ал. 1 от ЗОП при разглеждане на офертите, включително отварянето на офертите, са съгласно глава пета, раздел VIII от ППЗОП.

Офертите се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

**4.** Отваряне на ценовите предложения

На основание чл. 57, ал. 3 от ППЗОП не по-късно от два работни дни преди датата на отваряне на ценовите предложения комисията по чл. 103, ал. 1 от ЗОП обявява най-малко чрез съобщение в профила на купувача датата, часа и мястото на отварянето.

На отварянето могат да присъстват лицата по чл. 54, ал. 1 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява. Пликът с цената, предлагана от участник, чиято оферта не отговаря на изискванията на възложителя, не се отваря. За участниците, чиито ценови оферти са отворени, Комисията прилага чл.72 от ЗОП. При наличието на посочени в тази разпоредба хипотези, Комисията прилага разписаните правила в чл.72 от ЗОП.

**5.** Оценяване на офертите**:**

Комисията класира участниците по степента на съответствие на офертите с предварително обявените от възложителя условия. Крайното класиране на Участниците се извършва по броя на точките, получени за всеки допуснат до оценяване участник. На първо място се класира Участникът получил най-много точки съгласно комплексната си оценка (КО).

Когато комплексните оценки на две или повече оферти са равни, с предимство се класира офертата, в която се съдържат по- изгодни предложения, преценени в следния ред:

1. по-ниска предложена цена;

2. по-изгодно предложение по показателите извън този по т. 1 сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с т.1-т.2.

Комисията с мотивирана обосновка на основание чл.107 от ЗОП предлага за отстраняване от участие в поръчката всеки участник, който не отговаря освен на основанията по чл.54 и на тези по чл.55 от ЗОП посочени от Възложителя в обявлението, и на поставените критерии за подбор, или не е изпълнил друго условие, посочено в обявлението или документацията за обществената поръчка.

Отстранява се и участник:

- за когото е налице някое от обстоятелствата по чл.54, ал.1 и на посочените в обявлението по чл.55, ал.1 от ЗОП. Участник, за когото са налице основания по чл.54, ал.1 и посочените от Възложителя обстоятелства по чл.55, ал.1 от ЗОП за отстраняване, има право да представи доказателства съгл. чл.56 от ЗОП и чл. 45 от ППЗОП, че е предприел мерки, които гарантират неговата надеждност, въпреки наличието на съответното основание за отстраняване. Отстраняват се участници в процедурата и:

- при наличие на основания по чл.107 ЗОП;

- в нарушение на чл.101, ал.8-ал.11 от ЗОП. Отсъствието на обстоятелства по чл.101, ал.9-11 ЗОП се декларира в част III, раздел "Г" от ЕЕДОП \*заб. – т.11 **се отнася само за участниците, не за подизп., третите лица и съдружниците в обединения**;

-който е предложил Техническо или Ценово предложение за изпълнение на поръчката, което не отговаря на Техническите спецификации и условията на поръчката;

- за които съгласно §14, ал.2 от ПЗР на ЗИД на ЗИФОДРЮПДРКЛТДС, за него или негов подизпълнител(съдружник в обединение) са налице обстоятелствата по смисъла на чл.3, т.8 във вр. с чл.5, ал.1, т.3 от този закон - декларира се в част III, раздел "Г" от ЕЕДОП.

**6.**Действията на комисията се протоколират, като резултатите от работата й се отразяват в доклад.

Комисията изготвя доклад за резултатите от работата си, който съдържа:

1. състав на комисията;

2. кандидатите и участниците в процедурата;

3. класиране на участниците и предложение за сключване на договор с класирания на първо място участник, когато е приложимо;

4. в случай на прекратяване на процедурата - посочване на правното основание и съответни мотиви;

5. когато е приложимо - предложение за отстраняване на кандидати или участници заедно със съответните мотиви;

6. описание на представените мостри, снимки или макети - когато е приложимо.

Докладът на комисията се подписва от всички членове и се предоставя на възложителя заедно с цялата документация, включително всички документи, изготвени в хода на работа на комисията, като протоколи, оценителни таблици, мотивите за особените мнения, представените мостри, макети и/или снимки и др.

Докладът по чл. 103, ал. 3 от ЗОП се представя на възложителя за утвърждаване. Към доклада се прилагат протоколите от работата на комисията.

Когато в хода на работата възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията, това обстоятелство се посочва в доклада по ал. 1.

В 10-дневен срок от получаването на доклада възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията;

2. нарушението, което трябва да се отстрани.

Комисията представя на възложителя нов доклад, който съдържа резултатите от преразглеждането на действията и.

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

В случаите на посочено в доклада обстоятелство, от което възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията, възложителят уведомява Комисията за защита на конкуренцията. Уведомяването не спира провеждането и приключването на процедурата.

**7. Критерий за възлагане.**

На основание чл. 70, ал. 1 от ЗОП .Възложителят ще възложи настоящата обществена поръчка чрез определяне на икономически най-изгодната оферта при критерий за възлагане на поръчката **„оптимално съотношение качество/цена**,което се оценява въз основа на цената, както и на показатели, включващи качествени аспекти, свързани с предмета на обществената поръчка” (чл. 70, ал. 2, т. 3 от ЗОП). Методиката за определяне на комплексната оценка и начина за определяне на оценката по всеки показател е подробно описана и регламентирана **в отделно Приложение към настоящата документация.**

**8.** Крайно класиране и определяне на изпълнител

1. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата. Възложителят определя за изпълнител на поръчката участник, за когото са изпълнени следните условия:

1.1. не са налице основанията за отстраняване от процедурата, освен в случаите по чл. 54, ал. 4 и 5, и отговаря на критериите за подбор;

1.2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

2. Възложителят прекратява процедурата с мотивирано решение, при условията и реда на чл.110 от ЗОП.

3. Решенията по т.1 и т.2 се изпращат в един и същи ден на участниците и се публикуват в профила на купувача.

**РАЗДЕЛ VІI**

**СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА.**

**ГАРАНЦИИ. УСЛОВИЯ ЗА ПЛАЩАНЕ**

**1.** Договорът за обществената поръчка се сключва в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител (чл. 112, ал. 6 от ЗОП). Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в случаите по чл. 112, ал. 7 от ЗОП. Договорът се сключва на уговорена от страните дата и начин на сключване на договора. Договорът за обществена поръчка трябва да съответства на приложения в документацията проект, допълнен с всички предложения от офертата на участника, въз основа на които е определен за изпълнител. Промени в проекта на договора се допускат по изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на процедурата.

**2.** Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно (чл. 68, ал. 2 от ППЗОП).

**3.** На основание чл. 112, ал. 1 от ЗОП възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

3.1. Изпълни задължението по чл. 67, ал. 6 от ЗОП и чл.70 от ППЗОП(ако е приложимо), като **представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива -** за подизпълнителите, съгласно (чл. 67, ал. 6 във връзка с чл. 66, ал. 2 от ЗОП) и за третите лица, съгласно (чл. 67, ал. 6 във връзка с чл. 65, ал. 4 от ЗОП), ако има такива, с изключение на тези, които са били предоставени или са служебно известни на възложителя, или могат да бъдат осигурени чрез пряк и безплатен достъп до националните бази данни на държавите членки. Когато участникът, избран за изпълнител е чуждестранно лице, той представя съответни документи, издадени от компетентни органи, съгласно законодателството на държавата, в която същият е установен, при условията на чл. 58, ал. 3-5 от ЗОП. Възложителят не изисква представянето на документите, посочени по-горе, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път, или съгласно чл.67, ал.8 ЗОП.

3.2. представи гаранция за изпълнение на договора в размер до 3 % от стойността на договора без ДДС.

3.3. представи Декларация по **Образец № 4**, съгласно чл. 59, ал. 1, т. 3 във връзка с чл. 59, ал. 3 от Закона за мерките срещу изпирането на пари и Декларация по **Образец № 5** - съгласно чл. 42, ал. 2, т. 2 от Закона за мерките срещу изпирането на пари.

**4.Гаранции**

**4.1.** Участникът, определен за изпълнител на договор за обществена поръчка, представя :

**4.1.1. гаранция за изпълнение** в размер до 3% от стойността на договора, като 20 % (двадесет на сто) от така представената гаранция за изпълнение е предназначена **за обезпечаване на гаранционното и сервизно обслужване** и

**4.1.2. гаранция за обезпечаване на авансовото плащане** в размер на 100 % от стойността на авансовото плащане без ДДС.

Гаранцията за изпълнение и гаранцията за обезпечаване на авансовото плащане се представят в една от следните форми:

- неотменяема и безусловна банкова гаранция в полза на Възложителя;

- парична сума, внесена по банков път по сметка на Възложителя: **IBAN BG76STSA93000021981832, BIC код STSABGSF при БАНКА ДСК, клон Хасково**. Платежното нареждане за внесената парична сума трябва да бъде в оригинал или заверено от участника копие с надпис „Вярно с оригинала”;

- застраховка в оригинал, издадена в полза на Възложителя, която обезпечава изпълнението чрез покритие на отговорността на изпълнителя, със срок на валидност не по-малко от 60 (шестдесет) дни след изтичане срока на изпълнение на договора, съответно застраховка обезпечаваща авансовото плащане, със срок до усвояване на авансовото плащане плюс 3 (три) календарни дни. Застраховката може да се издаде по образец на застрахователното дружество, като в същата следва да се съдържат наименованието на поръчката, данни за възложителя и изпълнителя /титуляря/ и издаващото дружество, стойността на договора и на гаранцията.

4.2.1. Застрахователната полица, както и всеки издаден към нея добавък/анекс, следва да е в оригинал с подпис и печат на застрахователя и указани данни на застрахователя, застрахования (в качеството и на застраховащ, тъй като заплаща и застрахователна премия) и бенефициента. Допуска се да бъде издадена застрахователна полица с няколко екземпляра от нея със статут на оригинали.

4.2.2. “Тролейбусен транспорт” ЕООД, гр. Хасково е бенефициент по застрахователната полица.

4.2.3. Застрахователната полица следва да е издадена от застраховател по смисъла на разпоредбите на Кодекса за застраховане.

4.2.4. Всички разходи за избор на застраховател, сключване на застраховката и заплащане на застрахователната премия следва да са за сметка на застрахования (изпълнител по договора за доставка).

4.2.5. Застрахователната премия следва да е платена от застрахования еднократно и в пълен размер.

4.2.6. Застрахователят следва да е неотменимо и безусловно длъжен да изплати на бенефициента посоченото в издаденото от последния искане (подписано и подпечатано) за плащане в рамките на застрахователната сума в застрахователната полица. Плащането следва да е предвидено в срок до 15 календарни дни от получаването на първото надлежно искане за плащане от бенефициента по застрахователната полица, независимо от евентуални възражения на изпълнителя. Искането за плащане от бенефициента следва да е единственият документ, въз основа на който застрахователят ще изплаща обезщетението. Основно покритие по застраховката за гаранцията за изпълнение следва да са всички суми за дължими неустойки, лихви и други уговорени обезщетения, начислени във връзка с претенция на бенефициента към изпълнителя, а по застраховката за гаранцията за авансово плащане – всяко задължение на изпълнителя за връщане на авансово платени суми.

4.2.7. При удължаване срока на гаранцията, Изпълнителят по договора за доставка е длъжен да представя добавък/анекс към застрахователната полица, в който да е точно и ясно записано, че с добавъка/анекса се удължава само и единствено срокът на застрахователното покритие и всички останали условия по застрахователната полица остават непроменени. При представяне на нова застрахователна полица, същата следва да влиза в сила от деня, следващ изтичане на предишната застрахователна полица, като всички останали изисквания към нейното съдържание се запазват.

4.2.8. Самоучастие на застрахования по застрахователната полица не се допуска.

4.2.9. Всички права и задължения на застрахователя, застрахования и бенефициента следва да бъдат изписани в пълен обем в полицата, без позоваване на такива в други документи.

4.2.10. При регламентиране в полицата на условията за прекратяване на покритието по дадена полица, покритието да се прекратява при настъпване на най-ранното от следните обстоятелства:

• изтичане срока на застрахователната полица, съответно на издадените към нея добавъци/анекси за удължаването й (ако има такива);

• връщане на оригинала от застрахователната полица от бенефициента на застрахователя с писмено уведомление от бенефициента до застрахователя.

4.2.11. Застрахованият има право да представи на застрахователя копие на сключения с “Тролейбусен транспорт” ЕООД, гр. Хасково договор за доставка и всички други необходими документи свързани с него, с изключение на тези, които съдържат класифицирана информация или друга информация, която е защитена със закон.

4.2.12. Проектът на полицата се съгласува предварително от бенефициента преди приемане на застрахователната полица като гаранция за изпълнение.

4.3. Когато избраният изпълнител е обединение, което не е юридическо лице, всеки от съдружниците в него може да бъде наредител по банковата гаранция, респективно вносител на сумата по гаранцията или титуляр на застраховката.

4.4.1 Разходите по откриването и поддържането на гаранцията са за сметка на Изпълнителя.

4.4.2. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по малък от определения в настоящата процедура.

 4.5. Възложителят освобождава гаранцията, без да дължи лихви за времето, през което средствата са престояли законно у него.

4.6. Условията и сроковете за задържане и освобождаване на гаранциите се уреждат в договора за възлагане на обществената поръчка.

4.7. Възложителят не сключва договор за изпълнение на обществената поръчка, когато участникът определен за изпълнител на поръчката, при подписването на договора не изпълни условията по т.4.1. от настоящия раздел.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията на чл.112, ал.1 от ЗОП, или

3. не докаже, че не са налице основания за отстраняване от процедурата.

В случаите по т. 1 , 2 . и 3 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител или да прекрати процедурата.

**5.** Условия за плащане:

1. Плащанията се извършват съгласно реда и условията на проекта на договор.
2. Цените са фиксирани за времето на изпълнение на договора и не подлежат на промяна, освен в случаите, определени в ЗОП.
3. Когато частта от поръчката, която се изпълнява от подизпълнител *(при наличие на такъв)*, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
4. Разплащанията по 5.3. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.
5. Към искането изпълнителят предоставя становище, от което да е видно дали оспорва плащанията или част от тях като недължими.
6. Възложителят има право да откаже плащане, когато искането за плащане е оспорено, до момента на отстраняване на причината за отказа.
7. Извън случаите на т. 5.3. когато изпълнителят е сключил договор/договори за подизпълнение, възложителят извършва окончателно плащане към него при условията на сключения договор, след като бъдат представени доказателства, че изпълнителят е заплатил на подизпълнителя/подизпълнителите за изпълнените от тях работи, които са приети от възложителя.

**6**. Прекратяване на договор за обществена поръчка.

Възложителят прекратява договора за обществена поръчка в предвидените в закон, в договора или в споразумението случаи или когато:

6.1. е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

6.2. се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

6.3. поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

В случаите по т. 6.2 и 6.3 възложителят не дължи обезщетение за претърпените вреди от прекратяването на договора.

1. [↑](#footnote-ref-2)